Na jednom od najvrelijih, najsuvljih mesta na planeti, voda je toliko oskudna da mora da se filtrira iz mora. Bliski istok i Severna Afrika (MENA) je vodom najoskudniji region u svetu, sa 17 zemalja ispod granične linije nedostatka vode koju su postavile Ujedinjene nacije.\nVoda se ovde povlači brže nego što se može nadomestiti, što znači da MENA države “troše više nego što mogu da priušte”, prenosi CNN izveštaj Svetske banke. MENA region – dom šest odsto svetske populacije a sa svega jedan odsto svetskih izvora pijaće vode – treba da preduzme hitne mere da smanji jaz između potražnje i nabavke vode.\nSUOČENI SA “APSOLUTNOM NESTAŠICOM”\nArapsko poluostrvo poznato je po pustinjskoj klimi i minimalnoj količini padavina\nNestašica vode je stotinama godina izazov u regionu MENA. Danas su brzi rast populacije i privrede, deljenje zaliha vode preko granice, te posledice klimatskih promena – uključujući česte suše, sve manje padavina i velike stope isparavanja – značajno uticali na zalihe vode u regionu. Ukupno je 13 zemalja iz MENA regiona upalo u kategoriju “apsolutne nestašice vode” 2014, prema poslednjim dostupnim podacima Organizacije UN za hranu i poljoprivredu.\nTe zemlje pate od “apsolutne nestašice vode” kad njihova godišnja zaliha iz prirodnih izvora padne ispod 500 kubnih metara po osobi kako bi se zadovoljile potrebe domaćinstva, poljoprivrede i industrije. Sedam od tih država suočenih sa apsolutnom nestašicom su na Arapskom poluostrvu, poznatom po pustinjskoj klimi i minimalnim padavinama.\nPosledica toga je da neke zemlje konzumiraju mnogo više vode nego što mogu da podrže.\nNeke zemlje troše više vode nego što mogu da nadomeste\nNepodrživa upotreba vode događa se u područjima u kojima se voda uzima iz reka i podzemnih slojeva stenja zasićenih vodom, poznatih kao akviferi, pri stopi bržoj nego što se može nadomestiti padavinama.\n- Kad izvlačite više vode nego što se može nadomestiti, onda počinjete da degradirate sam akvifer. Kad oštetite zavisne ekosisteme, ometate i ekonomsku proizvodnju i dobrobit kućanstava – objašnjava Klaudija Sedof, generalna direktorka Međunarodnog institute za menadžment vode i jedna od autora izveštaja Svetske banke.\nNaučnici upozoravaju: Delovi Evrope postaće PUSTINJA\nIpak, ta degradacija nije nepovratna.\n- Moguće je da se nakon godine ispunjene velikim padavinama akviferi povrate – kaže Sedof.\nUKLANJANJE SOLI IZ MORA\nPostupak desalinizacije šteti okolini\nPopularan način da se nadomesti nedostatak pijaće vode je odvajanje soli iz mora, u procesu zvanom desalinizacija. MENA region računa se za više od pola kapaciteta svetske desalinizacije, što ga čini najvećim tržištem te vrste u svetu. Desalinizacija se praktikuje u 150 zemalja u svetu. Međunarodno udruženje za desalinizaciju (IDA) procenjuje da više od 300 miliona ljudi širom globusa zavisi od desalinizovane vode za neke ili sve dnevne potrebe.\nAli, ovo ima svoje posledice po klimu. Desalinizacija zavisi od termalnih postrojenja koja koriste fosilna goriva da generišu toplotu i ispare i kondenzuju vodu na čišću formu. Povrh svega, hemikalije i voda zasićena solju koja preostane iz procesa ispuštaju se u more, što dalje narušava podmorski ekosistem.\nALTERNATIVA ZA SIROMAŠNE\nTraži se alternativa za desalinizaciju\nNajveća količina desalinizovane vode proizvodi se u regionu Zaliva, u kojem su neke države 90 odsto zavisne od toga za kućnu upotrebu.\n- Te zemlje su visoko zavisne od desalinizacije jer nemaju alternativu – kaže Mekarti.\nMeđutim, ovakve vrste nekonvencionalnih vodenih zaliha mogu biti skupe za implementaciju, što ih čni manje prisutnim u siromašnijim zemljama. Sedof kaže da ipak postoje jeftine alternative za proizvodnju vode.\n- Druge tehnologije, poput prečišćavanja otpadnih voda, dopunjavanja podzemnih voda i hvatanja kišnice za dopunjavanje akvifera, nisu nužno ni posebno skupe – ističe Mekarti.\nNAJVEĆI TROVAČI PRIRODE "Planeta pati zbog ovih 100 KOMPANIJA"\nU izveštaju se navodi da neadekvatno snabdevanje vodom i sanitarije koštaju MENA region oko 21 milijardu dolara godišnje, uključujući zdravstvene troškove i izgubljeno proizvodno vreme usled odsustvovanja radnika i prerane smrti.\nTRI KLJUČNE STRATEGIJE\nVodeni tornjevi u Kuvajtu\nOčekuje se da će rast populacije i privrede te klimatske promene dodatno pojačati problem oko vode u regionu MENA, navodi Svetska banka u izveštaju. Ako stvari nastave da se odvijaju kao do sada, 60 odsto MENA regiona će se do 2040. suočiti sa ekstremnim problemom vode. Do 2050, nestašice vode uzrokovane klimatskim promenama koštaće region šest do 14 odsto njegovog BDP-a, procene su Svetske banke. Sedof, međutim, smatra da postoje tri strategije da se ojačaju ograničene zalihe.\n- Možete efikasnije koristiti vodu, možete je upotrebljavati u druge svrhe i, treće, možete napraviti više vode stvaranjem nekonvencionalnih vodenih izvora – zaključila je ona.


Da li znate koliko od svoje plate zapravo dajete državi? - juGmedia\nDa li znate koliko od svoje plate zapravo dajete državi?\nJedan prosečan Leskovčanin, koji prima minimalac – 28.800 dinara, za poreze i doprinose na godišnjem nivou izdvaja čak 201.370 dinara. To znači da na mesečnom nivou državi daje skoro 40% svoje zarade.\nNajčešće, samim radnicima ovaj podatak I nije mogo bitan (iako bi trebalo), ali predstavlja pravu glavobolju za poslodavce. Kada pogledamo izneti primer, poslodavac ovom radniku svakog meseca isplaćuje zaradu u vrednosti od 45.587 dinara.\n“Javne finansije napokon su stabilne, što ostavlja mogućnost da se promenama poreskog Sistema ubrza ekonomski rast. Najbolje rešenje bilo bi smanjenje nameta na rad”, tvrde ekonomski stručnjaci.\nPoslodavci kažu da je zapošljavanje trenutno najskuplja stvar u Srbiji.\n“Sa ovakvim zakonom, koji mora da se menja, gubi se svaka svrha razvoja privrede. Zato imamo i sive ekonomije, rada na crno. Ljudi nalaze načine da opstanu i prežive”, komentariše Olivera Jović iz Udruženja preduzetnika.\nNa internetu je kreirana aplikacija Mojporez koja se nalazi na portalu Talas. Tamo svaki pojedinac na osnovu kratkog upitnika može da vidi koliko novca plaća na godišnjem nivou u odnosu na svoju zaradu i profil potrošnje.\nVožnjom na krovu “Šajkače” skejteri najavili izgradnju novog šoping centra (foto priča)\nPROKUPLJE - Za najboljeg sportistu Prokuplja za 2016. godinu izabran je Igor Stanojević, koji je prilikom dodele priznanja ispraćen ovacijama, što…\nMA ŠTA ĆE IM METLE! Komunalci ulice čiste granjem\nLESKOVAC - Iako su pred Roštiljijadu dobili novih 50 metli, leskovački komunalci su odlučili danas da improvizuju i očiste centar grada granjem koje…


Regionalna konferencija „Alternativne krivične sankcije–regionalna krivična zakonodavstva, iskustva u primeni i mere unapređenja” | Vrhovni kasacioni sud\n> Regionalna konferencija „Alternativne krivične sankcije–regionalna krivična zakonodavstva, iskustva u primeni i mere unapređenja”\nPredsednik Vrhovnog kasacionog suda Dragomir Milojević naglasio je značaj unapređenja krivičnog zakonodavstva i stvaranja boljih uslova za primenu alternativnih sankcija.\nPredsednik Vrhovnog kasacionog suda je ukazao na potrebu nastavka reformi i unapređenja krivičnopravnog sistema, uvođenja novih, razvijanja i primenu postojećih alternativnih sankcija, širenja saradnje sudova i tužilaštava sa organima nadležnim za izvršenje alternativnih sankcija, podizanja svesti o alternativnim sankcijama, boljeg informisanja javnosti i uključivanja društvene zajednice.\n„Alternativne mere i sankcije su perspektiva i smer budućeg razvoja krivičnog prava uopšte. Treba razmišljati da li reč „alternativa“ zameniti rečju „primarne“ i u tom duhu formirati novi, savremeni sistem mera i sankcija, u kojem će kazna zatvora imati sekundarni status“, zaključio je predsednik Milojević.\nKonferencija je okupila pravne praktičare i profesore iz Srbije i zemalja u okruženju.\nNa konferenciji je predstavljena publikacija Misije OEBS-a u Srbiji „Alternativne krivične sankcije”.


Osumnjičeni za ubistvo Trumpovog pristalice u Portlandu ubijen prilikom hapšenja\nPolicija na ulicama Portlanda\nMuškarac osumnjičen za ubistvo pripadnika ekstremno desničarske grupe u Portlandu, ubijen je tokom policijskog hapšenja, prenosi AP.\nMajkl Rajnol ubijen je kada su federalni agenti pokušali da ga uhapse u mjestu Lejsi, državi Vašington. On je bio glavni osumnjičeni za ubistvo 39-godišnjeg Arona Džeja Denijelsona, inače i pristalice predsednika Donalda Trumpa.\nDenijelson je ubijen tokom protesta u Portlandu, kada su se sukobile pristalice predsjednika Donalda Trumpa i demonstranti koji protestuju protiv rasizma i policijske brutalnosti već mjesecima, a protesti su ponovo intenzivirani poslije policijskog ranjavanja crnca Džejkoba Blejka u Kenoši.\nMajkl Rajnol je na društvenim mrežama sebe opisao kao "100% ANTIFA" (ljevičarska grupa), a napisao je i da je jednom ranjen, kao i da je sa sobom nosio pištolj. On je redovno bio na antirasističkim protestima u Portlandu.\nTakođe je bio na potjernici okruga Bejker u Oregonu, gdje u sudskoj evidenciji stoji da se nije pojavio na ročištu u slučaju vožnje u pijanom stanju i nelegalnom posjedovanju oružja.\nBudući da demonstracije u Portlandu traju od ubistva Džodrža Flojda, guvernerka Oregona Kejt Braun apelovala je da se nasilje okonča, a federalni agenti su nastavili da hapse demonstrante koji su ih navodno napali.\n"Nasilje mora da stane. U Oregonu nema mjesta rasizmu. I svi koji počine zločine biće jednako procesuirani", saopštila je Braun.\nU izjavi guvernerke se ne pominje manja grupa ljevičarskih demonstranata koja je palila i uništavala zgrade i napadala policiju. Ali, njen portparol kaže da je izjava bila poziv svima da prestanu sa nasiljem u Portlandu.\nDo sada se 74 osobe suočavaju sa federalnim optužbama zbog nasilja na demonstracijama u Portlandu od 29. maja.


Arhiva - Iranski predsednik Hasan Rohani prisustvuje sastanku muslimanskih lidera i naučnika u Hiderbadu, Indija, 15. februara 2018.\nDUBAI, UJEDINJENI ARAPSKI EMIRATI —\nIranski predsednik Hasan Rohani rekao je u nedelju da Iran ima planove da odgovori na svaki potez predsednika SAD Donalda Trampa povodom nuklearnog sporazuma iz 2015. i da će Sjedinjene Države zažaliti zbog odluke da izađu iz pakta.\nTramp je rekao da će, osim ako evopski saveznici do 12. maja ne isprave "nedostatke" u nuklearnom sporazumu koji je Teheran postigao sa svetskim silama, on odbiti da produži američke olakšice na sankcije Iranu.\n"Imamo planove za odupiranje svakoj Trampovoj odluci o nuklearnom sporazumu", rekao je Rohani u govoru koji je prenosila državna televizija.\n"Naređenja su izdata našoj organizaciji za atomsku energiju... i ekonomskom sektoru, kako bi se suprostavili američkim planovima protiv naše zemlje", rekao je Rohani na skupu u severoistočnom Iranu.\n"Amerika pravi grešku ukoliko napusti nuklearni sporazum", rekao je Rohani.\nRudi Đulijani, advokat predsednika Trampa, simuilira cepanje papira dok govori o iranskom nuklearnom sporazumu na Konvenciji o iranskoj slobodi, ljudskim pravima i demokratiji u Grand Hajatu, 5. maja 2018, u Vašingtonu.\nVelika Britanija, Francuska i Nemačka ostaju predane nukelarnom sporazumu, ali u naporima da zadrže Vašington u njemu, žele da otvore razgovore o iranskom programu balističkih raketa, njegovim nuklearnim aktivnostima nakon 2025. - kada ističu glavne tačke sporazuma - i ulozi Irana u bliskoistočnim krizama kao što su Sirija i Jemen.\n"Nećemo pregovarati ni sa kim o našem oružju i odbrani i napravićemo i uskladištiti onoliko oružja, postrojenja i raketa koliko nam je potrebno", rekao je Rohani, ponavljajući odbijanje koje su izneli iranski lideri razgovora o iranskom raketnom programu, za koji Teheran tvrdi da je odbramben.\nNetanjahu ponovo upozorava Iran\nIzraelski premijer Benjamin Netanjahu rekao je u nedelju da Iran snabdeva Siriju usavršenim oružjem koje prestavlja pretnju po Izrael, uz upozorenje da bi bolje bilo odmah se suprostaviti Teheranu.\nNetanjahu je na sastanku kabineta rekao da je "Izrael odlučan da spreči iransku agresiju čak i ako to znači borbu".\n"Bolje sada nego kasnije. Ne želimo eskalaciju, ali smo spremni za bilo koji scenario", rekao je Netanjahu na sastanku kabineta.\nIzrael je više puta upozorio da neće tolerisati stalno iransko vojno prisustvo u susednoj Siriji.


Zvizdić: Kolegijum će u utorak razmatrati Šmitov zahtev da se obrati poslanicima u Parlamentu BiH - Svet - Dnevni list Danas\nPočetna » Svet » Zvizdić: Kolegijum će u utorak razmatrati Šmitov zahtev da se obrati poslanicima u Parlamentu BiH\nPredsedavajući Predstavničkog doma Parlamentarne skupštine BiH Denis Zvizdić potrdio danas je da je Visoki predstavnik u BiH Kristijan Šmit zatražio da se obrati poslanicima u parlamentu i da iznese svoje viđenje trenutne političke situacije u toj zemlji.\nZvizdić je naveo da će se Šmitov zahtev razmatrati na sednici Kolegijuma, kao i na proširenom Kolegijumu Predstavničkog doma parlmenta BiH u utorak, 26. oktobra, ocenivši da se nada da će oni koji dođu na te sednice odobriti obraćanje Visokog predstavnika u parlamentu BiH.\nOn je naveo da bi Šmit mogao da se obrati poslanicima 28. ili 29. oktobra.\nZvizdić je naglasio da je funkcija Visokog predstavnika međunarodne zajednice u BiH deo Dejtonskog sporazuma, bitna karika u funkcionisanju BiH i sprovođenja civilnog dela mirovnog sporazuma.\nJoš se ne zna kako će na taj zahtev odgovoriti stranke sa sedištem u Republici Srpskoj, s obzirom da je na snazi odluka entitetskog parlamenta da srpski predstavnici ne učestvuju u radu i odlučivanju u Predsedništvu, Savetu ministara i parlamenu BiH.\nOsim toga, vladajući Savez nezavisnih socijaldemokrata (SNSD) i lider te stranke ne priznaju Šmita za Visokog predstavnika u Bih, jer njegovo imenovanje nije potvrđeno u Savetu bezbednosti UN-a.\nDo sada su odluku o neučestvovanju srpskih predstavnika u tri najvažnje institucije u BiH jedini do kraja ispoštovali poslanici svih stranaka iz RS u Predstavničkom domu parlamenta BiH.\nBosna i Hercegovinadenis zvizdicKristijan ŠmitSarajevo


Upozorenje iz Amerike za Srbiju zbog ruskog oružja - BIGportal.ba\n25 Februara, 2020 25 Februara, 2020 0139\nSankcije bi bil uvedene po Zakonu o suprostavljanju američkim protivnicima kroz sankcije (CAATSA).\nTako je Stejt department odgovorio na pitanje Glasa Amerike šta misli o isporuci prvog dela ruskog protivvaždušnog raketnog sistema “Pancir S” Srbiji.\n“U razgovoru sa visokim vladinim zvaničnicima više puta smo izrazili zabrinutost zbog kupovine ruske vojne opreme od strane Srbije, uključujući i kupovinu sistema Pancir”, naveo je portparol Stejt departmenta.\n“Vlada Srbije je integraciju u Evropsku uniju označila kao strateški prioritet države. Očekujemo da se Srbija ponaša u skladu sa obavezama koje je preuzela”, saopštio je Peter Stano, portparol visokog predstavnika za spoljnu politiku i bezbednost EU Žozepa Borelja.\nDogovor o kupovini ruskog raketnog sistema “Pancir S” Srbija i Rusija su postigle tokom zajedničke vojne vežbe “Slovensko bratstvo” održane oktobra 2019.\nTo je bio odgovor Alijanse na pitanje Radija slobodna Evropa o isporuci ruskog protivvazdušnog raketnog sistema “Pancir S1”, koji je Srbija kupila na osnovu sporazuma iz 2019.\n“Srbija ima pravo da slobodno bira svoje političke i bezbednosne aranžmane. NATO i Srbija su bliski partneri i mi smo posvećeni jačanju našeg partnerstva sa Srbijom, uz puno poštovanje njene politike neutralnosti”, navodi u saopštenju NATO.


Selidbe Savski Venac - Selidbe Beograd\nNaša agencija za selidbe postoji već dugo na ovim prostorima, a posebno smo poznati po tome što selidbe Savski Venac možemo da obavimo u veoma kratkom roku, da nećete moći da verujete da je tako brzo sve gotovo. Osnovni razlog tome jeste naše iskustvo koje imamo u organizovanju selidbi Savski Venac, pa možemo slobodno reći da ovaj deo grada poznajemo kao naš dlan. Ne postoji ulica, niti zgrada, niti bilo koji delić Savskog venca gde točak našeg vozila za selidbe nije prošao, tako da možemo da vam pomognemo na svakom koraku ove vrlo stresne i kompleksne aktivnosti, kakva je selidba. Birajte divne kuće na Dedinju, idealne stanove na Senjaku sa prelepim pogledom, neki od kompleksa zgrada u blizini Karađorđevog parka, ili možda mirnoću i spokoj Topčidera, a na kraju birajte i našu agenciju, da vam pomogne da se preselite što pre i da novi stan postane vaš novi dom u najkraćem roku.\nDanašnji život se mnogo promenio u poređenju sa prethodnim decenijama i vekovima, pa su svi užurbani, večito negde jure i tragaju za nečim. Jedna od stvari za kojima tragamo jeste sigurno i mesto na kome ćemo živeti, gde ćemo pustiti korene i napraviti pravu atmosferu doma za sebe i svoju porodicu. U tom traganju menjanje mesta stanovanja je postalo normalno, pa svaka porodica danas promeni stan ili kuću nekoliko puta, dok ne naiđe na idealnu. Ukoliko ste i vi trenutno u procesu promena, ukoliko ste našli idealan dom za svoju porodicu u koji želite da se preselite, naša agencija može da bude idealan saradnik u ovom vašem projektu.\nAko ste ljubitelji fudbala, onda ćete sigurno izabrati lokaciju u blizini stadiona. Ako biste da budete u centru dešavanja, možda stanovi u okolini Savamale mogu da budu vaš izbor. Bez obzira na to gde ste rešili da nastavite svoj život, vaš najbolji izbor može biti saradnja sa našom agencijom. Ono što nas posebno preporučuje kao vašeg pouzdanog partnera jeste i činjenica da u našoj agenciji možete dobiti sve ono što vam je potrebno da selidba bude organizovana profesionalno, bez gubljenja vremena i novca, a što vam je još bitnije da se brzo završi. Znamo sve tehnike i načine da vas preselimo efikasno, bez bilo kakvih zastoja i što je najvažnije vrlo pažljivo rukujemo svim vašim stvarima, koje su i tokom transporta zaštićene, jer sva naša transportna vozila garantuju bezbedan i siguran prevoz.\nU slučaju da vam je potrebna i pomoć oko pakovanja i raspakivanja, ili ne možete sami da demontirate nameštaj kako biste njegove delove lakše spakovali, nema ko da vam pomogne da utovarite spakovane kutije u vozilo, mi smo uvek tu za vas. Sve što vam je u vezi sa selidbom potrebno, možete da pronađete kod nas. Naš osnovni zadatak je da vas preselimo od jedne do druge tačke, i to radimo brzo i profesionalno, na osnovu iskustva koje smo skupljali svih ovih godina i koje nas preporučuje kao agenciju od poverenja.\nSelidbe Savski Venac tražena su usluga u našoj agenciji, a mi se trudimo da iz svake selidbe naučimo nešto novo, da svakom našem klijentu maksimalno izađemo u susret i ponudimo uslugu koja je najbolja na tržištu, a opet vrlo pristupačna i povoljna. Zadovoljstvo naših klijenata je nama na prvom mestu, a vi se u to možete uveriti nakon samo jednog poziva upućenog nama. Nemojte da gubite vreme i nerve pokušavajući sami da se preselite. Pozovite nas i rešite se svih briga u vezi sa selidbom, jer mi znamo kako da vašu selidbu pretvorimo u pravu avanturu.\nselidbe beogradselidbe po beograduselidbe savski venacselidbe u beogradu


U POVERENJU: Šta muškarce najviše nervira kod žena?\nŠta muškarce najviše nervira kod žena?\nPa, hajde da i to sazmnamo! Muškarci ne vole kada žene pametuju, a dame vole kada momci u društvu filozofiraju. Tako je pokazalo britansko istraživanje, u kojem je učestvovalo 750 dobrovoljaca.\nPripadnici jačeg pola, njih 60 odsto, izjavili su da beže od devojaka koje na svaku temu imaju šta da kažu, ističući svoje mišljenje i o modi i o visokoj politici.\nS druge strane, 65 odsto ispitanica je reklo da između momaka koji u većoj grupi sede u ćošku, ćute i dopuštaju da budu u senci i onih koji "ne zaklapaju" uvek biraju ove druge, jer im više imponuje njihovo društvo.\n"Ono što je za dame minus, za muškarce je izgleda plus. I obrnuto. To je verovatno povezano sa strukturom mozga, jer je poznato da se ona razlikuje kod devojaka i momaka", kaže Tim Džejkob, jedan od istraživača.


Iz Brisela nema potvrde o sastanku Vučića i Kurtija sledeće nedelje - Povezane vesti - Naslovi.net\nZvaničnici Evropske unije nisu potvrdili očekivanja Aljbina Kurtija da se u drugoj sedmici decembra u Briselu sastane sa predsednikom Srbije Aleksandrom Vučićem. Zamoljeni da prokomentarišu Kurtijeve izjave, predstavnici EU u Briselu rekli su… »\nPremijer privremenih prištinskih institucija, Aljbin Kurti koji će sutra u Brisel prisustvovati sastanku Saveta za stabilizaciju u pridruživanje EU i tzv Kosova, sastaće i sa šefom diplomatije EU, Đuzepom Boreljom. Taj susret biće prilika da EU… »\nBrisel -- Kosovski premijer Aljbin Kurti, koji će u utorak u Briselu prisustvovati sastanku Saveta za stabilizaciju i pridruživanje EU i Kosova. Kurti će se sastati i sa šefom diplomatije EU Đuzepom Boreljom, prenosi Tanjug. Taj susret biće prilika… »\n"Rano je za bilo kakvu najavu": Kurti sutra u Briselu, dijalog sa Vučićem neisvestan\nPremijer privremenih prištinskih institucija, Aljbin Kurti koji će sutra u Brisel prisustvovati sastanku Saveta za stabilizaciju u pridruživanje EU i tzv Kosova, sastaće i sa šefom diplomatije EU, Žosepom Boreljom. Taj susret biće prilika da EU… »\nKurti sutra u Briselu, dijalog Vučića i Kurtija neizvestan\nBRISEL - Premijer privremenih prištinskih institucija, Aljbin Kurti koji će sutra u Brisel prisustvovati sastanku Saveta za stabilizaciju u pridruživanje EU i tzv Kosova, sastaće i sa šefom diplomatije EU, Žosepom Boreljom. Taj susret biće prilika… »


Vesti iz BCBP, Povećati poverenje građana u policije na Balkanu\nVaša lokacija / Beogradski centar za bezbednosnu politiku / Aktivnosti / Vesti iz BCBP / Povećati poverenje građana u policije na ... /\nPuls integriteta i poverenja u policiju na Zapadnom Balkanu (POINTPULSE)\nPovećati poverenje građana u policije na Balkanu\nDatum: 27. februar 2015.\nUpravljanje ljudskim resursima, slaba unutrašnja kontrola i politizacija najveći su problemi policija u regionu, a unapređenje stanja u ovim oblastima ključno je za jačanje integriteta institucija bezbednosti, zaključak je tribine o odgovornosti u radu policija na Zapadnom Balkanu.\nViše od 50 učesnika na tribini o odgovornosti policije na Zapadnom Balkanu koju je organizovao BCBP\nPolicije regiona susreću se sa sličnim problemima kao što su politizacija policije ili korupcija pri zapošljavanju, istaknuto je na skupu u Medija centru u Beogradu koji je organizovala regionalna mreža organizacija civilnog društva POINTPULSE u petak 27. februara 2015. godine.\nGlavni razlog osnivanja mreže POINTPULSE je činjenica da je poverenje građana u policiju u regionu ispod svetskog proseka koji iznosi od 60% do 90%, istaknuo je istraživač Beogradskog centra za bezbednosnu politiku Saša Đorđević. Tako je u Srbiji poverenje u policiju 35%, što je više za 5% u odnosu na prethodnu godinu, ali manje u odnosu na 2011. i 2012. U Bosni i Hercegovini je 55%, u Crnoj Gori je 44% i na Kosovu je 43%, što je sve ispod svetskog proseka, objasnio je Đorđević.\nIstraživačica javnih politika Istituta Alternativa Dina Bajramspahić i istraživač BCBP Saša Đorđević na konferenciji POINTPULS mreže\nEfikasnost policije se ne zasniva samo na statističkim podacima nego na i tome da li građani imaju poverenje u nju i da li se osećaju zaštićeno zbog čega se postavlja pitanje odgovornosti policije, rekao je Đorđević i istakao da bi najavljeni novi Zakon o policiji trebalo da reši neke od problema.\n„Prednacrt Zakona o policiji ima svoje dobre i loše strane. Unapređeno je upravljanje ljudskim resursima jer su taksativno nabrojani kriterijumi za napredovanje i predviđen je konkurs. Nije dobro što i dalje ministar postavlja i razrešava načelnike područnih policijskih uprava. Ako tako ostane, politizacija policije biće i dalje problem“, zaključio je Đorđević.\n„U BiH imamo poprilično veliko poverenje u policiju, ali samo 20-25% poverenja u sudstvo u pravosuđe. Situacija sa policijom je solidna s obzirom na to da je složena ustavna struktura u kojoj rade 22 policije koje su poprilično samostalne“, kazao je generalni sekretar Centra za sigurnosne studije iz Sarajeva Denis Hadžović.\nKorupcija u policiji sveprisutna\nOn je istakao da su zakoni koji uređuju ovu oblast dobri ali da problemi nastaju pri njihovoj implementaciji. U proteklih godinu dana 67% građana bili svedoci u davanju mita u saobraćaju, dok 57% njih smatra da postoji korumpiranost prilikom zapošljavanja, a najkorumpiranije mesto u BiH je direktor policije, odnosno ministar, podvukao je Hadžović.\nProcentualno, čak 72% građana u Crnoj Gori smatra da je korupcija sveprisutna, ističe Dina Bajramspahić, istraživačica javnih politika Instituta Alternativa iz Podgorice.\n„Opšte je poznato da u Crnoj Gori korupcija ključan problem, kao i sprega između organizovanog kriminala i političkih struktura. Problem politizacije policije je takođe veliki jer je država najveći poslodavac u zemlji, zapošljavanje se obavlja bez kriterijuma i zasluga sa čestim neobjašnjivim smenama nadležnih. Potrebno je pojačati kontrolu imovinskih kartona“, podvukla je Bajramspahić.\nVeliko interesovanje predstavnik domaćih i međunarodnih institucija za tribinu POINTPULSE mreže govori o značaju rada na unapređenju integriteta policija u regionu\nJoš jedan od problema sa kojim se Crna Gora susreće jeste i prevelik broj policijskih službenika, istakla je istraživačica javnih politika Instituta Alternativa. Naime, u zemljama Evropske unije uposleno je prosečno 300 policijskih službenika na 100.000 gađana, dok je u Crnoj Gori ovaj broj 808. Bajramspahić je istakla da je posebno problematično to što u Crnoj Gori policija nije ohrabrena za borbu protiv organizovanog kriminala, budući da još uvek nisu otkriveni naručioci nekoliko napada na policajce koji su se desili u proteklom periodu.\nIstraživač Kosovskog centra za bezbednosne studije Plator Avdiu smatra da treba jačati borbu protiv korupcije u policije, posebno u javnim nabavkama gde se sredstva ulažu mimo zakonskih procedura.\n„Uticaj politike, nepotizam i javne nabavke predstavljaju tri glavna rizika od korupcije u policiji Kosova. Kosovska policija je najmlađa institucija ove vrste u Evropi, budući da se razvijala tek u poslednjih 15 godina. Međutim, policijske snage su među najstarijim ukoliko se u obzir uzme prosečno životno doba policijskih službenika. Ovaj problem trebalo bi da bude rešen usvajanjem novog Zakona o ranom penzionisanju policijskih službenika, koji bi omogućio da se policijske snage Kosova podmlade penzionisanjem oko 1000 policajaca i primanjem istog broja novih u službu, istakao je Avdiu.\nZajednički problem koji su istraživači uočili jeste i taj što država ne ohrabruje dovoljno policiju da odgovorno radi svoj deo posla u borbi protiv korupcije.\nTribina je organizovana u okviru regionalnog projekta „Puls integriteta i poverenja policija na Zapadnom Balkanu - POINTPULS“ koji podržava Evropska unija kroz program Podrške civilnom društvu. Cilj projekta je da doprinese jačanju poverenja građana u organe za sprovođenje zakona u regionu, kroz borbu protiv korupcije u policiji i promovisanje odgovornosti policije. Projekat zajednički sprovode pet organizacija civilnog društva iz regiona - Beogradski centar za bezbednosnu politiku (BCBP) i Balkanska istraživačka mreža (BIRN) iz Beograda, Centar za sigurnosne studije (CSS) iz Sarajeva, Institut Alternativa (IA) iz Podgorice i Kosovski centar za bezbednosne studije (KCSS) iz Prištine. Za sadržaj projekta odgovoran je isključivo BCBP i stavovi iskazani nisu nužno stavovi EU. Aktivnosti u okviru projekta možete i da pratite putem tvitera: #BalkanCops i #POINTPULSE.\nTekstu doprinela stažistkinja BCBP Aleksandra Krsmanović\nPovezane teme:POINTPULSE, Zapadni Balkan, policija, integritet, odgovornost, korupcija, korupcija u policiji, Saša Đorđević


Bogićević: "Kandidujem se, mogu sam da finansiram", Uprava: "Ne može!" - Sportske.net\nBogićević: "Kandidujem se, mogu sam da finansiram", Uprava: "Ne može!"\nMiroslav Bogićević potvrdio da će se kandidovati za predsednika Partizana i rekao da i sam može da finansira klub. Iz Humske stiglo pitanje zbog čega je raskinuo ugovor o sponzorstvu i konstatacija da ne ispunjava uslove da uđe u predsedničku trku.\nKrenula je razmena vatre, očigledno da će februar i pored arktičke hladnoće u Humskoj biti vruć.\nNaime, opozicija je našla protivkandidata, kao što se pisalo proteklih dana to je Miodrag Bogićević, uspešni poslovni čovek, nekadašnji igrač, ali i sponzor kluba.\n"Kandidovaću se, bio sam na putu ove nedelje, ali srešću se sa ljudima iz kluba. Dobro je da ima više kandidata, ne želim zlu krv sa aktuelnim rukovodstvom", rekao je "Sportskom Žurnalu", Miodrag Bogićević.\nJoš se ne zna mehanizam za njegovu kandidaturu, odnosno da li će trećina članova skupštine podići ruku za prevremene izbore.\nBogićević kaže da je Partizanu potreban generalni sponzor.\n"To bi trebalo da bude neka firma za proizvodnju sportske opreme, a što se članova uprave tiče, oni ne moraju da daju novac. Daću ja za njih", kaže ovaj biznismen.\nIz Humske je odmah stigla informacija da je Bogićević zbog krize otkazao sponzorstvo, da ima loše savetnike, ali i da nema uslove da se kandiduje za predsednika.\n"Postoji statut, samo član skupštine može da se kandiduje", kaže Dragoljub Vukadinović ispred kluba.\n"Gospodina Bogićevića obmanjuju, ali imali smo i ranije pompezno najavljivane kandidate pa su dobili jedan glas. Naša opozicija će imati više glasova nego na prošlim izborima, možda desetak", dodaje Vukadinović.\n"Bogićevića firma je otkazala sponzorstvo koje i nije bilo posebno vredno od 70 do 100 000 evra, zbog krize, kako su obrazložili", napominje član uprave crno - belih.\nOn je još dodao da najave ovog privrednika predstavljaju bajke i da se ideja ili koncept ne dokazuje verbalno, već činjenicama.


Tročlana delegacija KK Crvena zvezda posetila je u petak popodne povređenog Ognjena Kuzmića i informisala se od lekarskog tima o njegovom oporavku.\nKuzmić, koji je nedavno povređen u teškoj saobraćajnoj nesreći pokraj Banjaluke, oporavlja se na odeljenju intenzivne nege Urgentnog centra u Beogradu.\n"Prilikom kraće posete lekarski tim informisao je tročlanu delegaciju KK Crvena zvezda o postoperativnom oporavku Ognjena Kuzmića. Tom prilikom predsednik kluba Nebojša Čović, direktor Filip Sunturlić i porparol Igor Vujičin bili su u prilici da po prvi put vide Ognjena nakon nedeljne nesreće i uvere se u njegovo zdravstveno stanje", navodi se u saopštenju crvneo-belih.\nDelegacija Crvene zvezde tokom prve posete Kuzmiću u Urgentnom centru\nLekari Urgentnog centra izrazili su zadovoljstvo Ognjenovim trenutnim stanjem, i postepenim ali sigurnim oporavkom, nakon operacije od teških povreda koje je zadobio u saobraćajnoj nesreći.\nDetalj sa mesta nesreće u kojoj je povređen Ognjen Kuzmić\n"Ognjen Kuzmić je u svesnom stanju, pokreće sve ekstremitete, diše svojim plućima i postepeno, koliko je to trenutno u mogućnosti, komunicira sa lekarskim timom koji o njemu brine 24 časa dnevno", saopštio je prvak Srbije i ABA lige.\nHvatanje za vrat nije jedini skandal: U Podgorici bacali bubrege na teren!\nSportski direktor KK Partizan Dragan Todorić zgrožen je dešavanjima u podgoričkoj "Morači", na poslednjem ligaškom meču protiv Budućnosti, kada su domaći navijači na teren bacili - desetak bubrega!\nMile Ilić debituje za Metalac\nNekadašnji reprezentativac, centar Mile Ilić, sutra debituje za valjevski Metalac na utakmici pretposlednjeg kola Košarkaške lige Srbije (KLS), protiv Radničkog KG 06 u Kragujevcu.


NAKON ŠTO JE PREMINUO JEDAN OD SUDIJA APELACIONOG VIJEĆA! Haški sud: Neće biti odgode pravosnažne presude Ratku Mladiću! - GlobalCir\nIzetbegović danas preuzima funkciju predsjedavajućeg Doma naroda PSBiH - 23 minutos ago\nPreminuo gradonačelnik Zagreba Milan Bandić - 32 minutos ago\nNAKON ŠTO JE PREMINUO JEDAN OD SUDIJA APELACIONOG VIJEĆA! Haški sud: Neće biti odgode pravosnažne presude Ratku Mladiću!\nHelena Eggelston, glasnogovornica Rezidualnog mehanizma za međunarodne krivične sudove je demantovala za Radio Slobodna Evropa (RSE) navode pojedinih medija kako će izricanje pravosnažne presude Ratku Mladiću biti odgođeno u maju, zbog toga što je jedan sudija apelacionog vijeća preminuo.\n“Projekcija roka za izricanje presude po žalbi u ovom predmetu trenutno se nije promijenila”, izjavila je Eggelston za RSE.\nMeđunarodni rezidualni mehanizam za krivične sudove saopštio je da preminuo Geberdao Gustave Kam (Gberdao) iz Burkine Faso, sudija petočlanog apelacionog vijeća koje razmatra žalbe Mladićeve odbrane i tužilaštva na prvostepenu presudu.\nPredsjednik suda Karmel Adjijus (Carmel Agius) je, kako se navodi na zvaničnoj stranici Međunarodnog rezidualnog mehanizma za kirvične sudove u Hagu, saopštio 18. februara kako umjesto preminulog sudije Kama u apelaciono vijeće imenuje sudiju Mustafu El Baža (Mustapha El Baaj) iz Maroka.\nKrajem augusta 2020. godine u Hagu je održana dvodnevna diskusija na kojoj su odbrana i tužilaštvo iznosili svoje argumente na osnovu kojih traže da prvostepena presuda bude preinačena.\nRatko Mladić je 22. novembra 2017. godine prvostepeno osuđen na doživotnu kaznu zatvora zbog genocida, zločina protiv čovječnosti, kršenja zakona ili običaja ratovanja.\nPrvostepenom presudom Mladić je proglašen krivim za deset od 11 tačaka optužnice Tužilaštva u Haagu. Oslobođen je jedino optužbe za genocid počinjen u šest bh. opština tokom 1992. godine – Prijedoru, Sanskom Mostu, Ključu, Kotor Varoši, Foči i Vlasenici.\nTokom procesa koji je počeo 16. maja 2012. izvedena su 592 svjedoka, te predočeno oko 10.000 dokaznih materijala.\nMladićeva odbrana traži da Žalbeno vijeće poništi zaključke Pretresnog vijeća i da donese oslobađajuću presudu ili ponovno suđenje, odnosno umanjenje izrečene kazne.\nTužilaštvo je uložilo žalbu po dva osnova – osporavajući oslobađajući dio s prijedlogom da se osudi i za genocid u još šest opština.\nOptužnica protiv Mladića prvobitno je podignuta 24. jula 1995. Nakon što je u bjekstvu proveo skoro 16 godina, on je uhapšen u Srbiji 26. maja 2011. i prebačen na MKSJ 31. maja 2011.\nVAKCINISANO PREKO MILION GRAĐANA! Srbija s Pfizerom ugovorila još 2,3 miliona doza cjepiva!


U Brankovoj nije jedan već dva mosta - Kaldrma.rs\nAko biste danas pitali nekog od desetina hiljada Beograđana koji svakodnevno prelaze preko reke Save mostom koji se kolokvijalno zove “Brankov“, velika je šansa da najveći deo njih ne bi znao da taj most ustvari sačinjavaju dva mosta: jedna pored druge tu stoje dve konstrukcije između kojih je razmak 25 centimetara.\nOd 1. septembra 1978. godine jedan od najprometnijih prelaza iz starog u novi deo prestonice čine dva samostalna mosta blizanca od kojih je jedan, onaj u pravcu Novog Beograda, stariji čak 22 leta.\nIzgradnja novog mosta na stubovima prethodnog mosta porušenog u ratu, 1956. godina.\nDo tada, ovaj most, nezvanično nazivan “Savski” i “Zemunski”, a zvanično “Most kralja Aleksandra” do 1941. godine, i “Most bratstva i jedinstva” u vreme Titove Jugoslavije, bio je jedan i znatno manji. Novi je 1956. sagrađen na temeljima tog pređašnjeg, sasvim drugačijeg, koji je srušen eksplozivom u aprilu 1941.\nGradnja prvog mosta 1934. godine. Nazvan “Most Kralja Aleksandra” biče porušen u prvim danima nakon napada Hitlerove Nemačke na Jugoslaviju, aprila 1941. godine\n“Brankov” most je još i tada važio za “glavni” gradski most iako to nije ni bio onda, a nije ni sada, po obimu saobraćaja.\nPo broju vozila “Gazela” je, naprimer, uvek bila ispred. Baš kao i Gazela, i most “Bratstva i jedinstva” je konstrukcijski bio remek delo domaće arhitekture, jer je Sava premošćena bez ijednog stuba podupirača u sredini, s obzirom da se most nalazi u zoni pristaništa gde je bilo neophodno obezbediti uslove za nesmetano manevrisanje brodova.\nSa bumom izgradnje Novog Beograda, i povećanim saobraćajem, njegov kapacitet je ubrzo postao nedovoljan.\nDanas kada prolazimo Savskim šetalištem ili krstarimo ispod ovog mosta možemo da vidimo dva potpuno odvojena mosta, čak u detaljima i različita, dok je razliku gotovo nemoguće primetiti kada idemo ili se vozimo preko istog.\nNa ideju proširenja došlo se zbog nepredviđene ekspanzije motornih vozila koja je krajem sedamdesetih dovela do totalnog zagušenja gradskih saobraćajnica. Tako je predviđanje stručnjaka da će biti 100.000 automobila 1980. godine prevaziđeno već dve godine ranije.\nIsečak iz beogradskih novina jutro nakon otvaranja drugog mosta u Brankovoj, 2. septembra 1978.\nA još je bila poraznija činjenica da je u to vreme “Brankov” most bio i jedina drumska veza između Zapadne Evrope sa Istokom! Danas deluje neverovatno da se u jeku turističke sezone broj vozila utrostručio: evropski putnici i sve više gastarbajtera iz Nemačke na putu kući za Tursku i Grčku prolazilo je ovuda sve do puštanja Gazele u funkciju!\nNovine su današnji tramvajski most još 1967. godine nazivale “starim” iako je prošlo tek 25 godina od njegove izgradnje: oštećen u ratu i podsetnik na surovu okupaciju nacista koji su ga i podigli 1942. godine, bio je jedina saobraćajna veza dva dela grada sve do 1963. i izgradnje prvog mosta u Brankovoj. Nedugo zatim, na sednici Skupštine Grada Beograda donosi se odluka da se ovaj podsetnik na okupaciju iseče u staro gvožđe. U tome je prednjačio gradonačelnik Branko Pešić koji nije krio svoje gađenje prema nacističkoj konstrukciji zbog loših uspomena na koncentracioni logor Zemun na Sajmištu koje je imao kao zemunski partizan.\nZbog toga je 1978. ideja o proširenju Savskog mosta ponovo dospela u prvi plan, jer ni stari, danas poznat kao “Tramvajski”, najpre otpisan i predviđen za sečenje 1966. godine, pa navrat nanos rekonstruisan iduće godine zbog saobraćajnog kolapsa, nije mnogo poboljšao situaciju.\nDrugi most u Brankovoj izgrađen je za svega 7 meseci. Početak radova bio je u februaru 1978.\nNije se tada očekivalo mnogo olakšanja ni od izgradnje “Gazele”. Da bi se proširio Savski, današnji Brankov most, trebalo je prvo sačekati završetak radova na njoj.\nProračuni Direkcije za mostove pokazivali su da ovaj poduhvat ipak ne bi zahtevao previše muke, jer je postojeća konstrukcija bila dovoljno stabilna i ne bi morala da se dodatno pojačava.\nNije se verovalo da će rasteretiti beogradski saobraćaj, zbog čega je bilo neophodno dupliranje mosta u Brankovoj ulici – most Gazela sa petljom “Mostar”\nNajpre se smatralo da je dovoljno da se proširi kolovoz za jedan metar na račun trotoara, ali se brzo odustalo od toga, jer bi ovo proširenje donelo samo bržu vožnju, što bi smanjilo bezbednost. Ipak, brzo se došlo do zaključka da je jedino rešenje – potpuno novi most.\n– Novi most podići će se na nasleđenim stubovima, čija širina je 40 metara, dok je dosadašnja širina prvog mosta svega 18 – govorio je tada konstruktor mosta Danilo Dragojević. – Nova konstrukcija je pet puta lakša od srušenog koji je takođe ležao na ovim stubovima, što znači da će ga bez problema izdržati.\nOd februara do maja 1978. montirana je cela čelična konstrukcija. Most je imao 49 čeličnih elemenata, a kompletiran je van Beograda i samo prenet i postavljen.\nPrvobitni razmak između dve konstrukcije bio je 3,5 metra, a na kraju su približene na svega 25 centimetara.\nNova čelična konstrukcija se staroj približila po valjcima. Oni su smanjili trenje koje bi bilo 10 puta veće da ih nije bilo, jer ih je konstrukcija pritiskala težinom od 3.000 tona.\nTrake na novom mostu blizancu su bile šire, a samo za farbanje oba mosta u zeleno utrošeno je 100 tona boje.\nGlavni izvođač radova bila je “Mostogradnja”, dok je prilazne saobraćajnice radio “Beograd put”, a za asfaltiranje bio zadužen “Partizanski put”. Farbanje je radilo preduzeće “Jadran”.\nZa izgradnju novog mosta utrošeno je 4.500 tona čelika i 600 tona asfalta, dok je za prilaze i deo konstrukcije potrošeno 6.000 kubika betona i 510 tona armature.\nOtvaranje mosta 1. septembra 1978. uslovilo je izvesne izmene u saobraćaju u okolnim ulicama.\nTako su na ulazu iz Brankove, vozači morali da naprave luk, a na most iz Pop Lukine se ulazilo u dve trake, dok se iz pravca Karađorđeve izlazilo takođe kroz dve trake iz Ulice Gavrila Principa.\nU prvim danima bio je zabranjen saobraćaj za teretnjake i bicikliste. Važilo je i pravilo da se iz pravca Novog Beograda na Terazije stiže trakom na novom mostu, a ko je želeo da skrene u Gavrila Principa morao je da se prestroji desno još u ulici ispod SIV-a, jer je ovo skretanje bilo moguće samo iz trake na starom mostu.\nNaslovna fotografija: kadar iz filma “Nacionalna klasa”, režiser G. Marković\nTagovi: 1978, Brankov, Grad Beograd, izgradnja, most, mostogradnja, saobraćaj, Sava


RADONJIĆEVA ŽELJA DA OSTANE U ZVEZDI NIJE SPORNA: Pregovori su u toku - crnogorski trener pričao io sledećoj sezoni u regionu!\nRADONJIĆEVA ŽELJA DA OSTANE U ZVEZDI NIJE SPORNA: Pregovori su u toku – crnogorski trener pričao io sledećoj sezoni u regionu!\nKošarkaši Crvene zvezde uspeli su ove sezone da osvoje 3 troféu: Kup Radivoja Koraća, ABA ligu eu KLS, što je ispunilo sva očekivaja navijača, ali i kluba. U novoj sezoni crveno-bele će dočekati mnogi izazovi, a sada je vreme za sklapanje tima.\n– Kao što sam rekao posle poslednjeg meča protiv FMP-a, situacija je ista, razgovori su u toku, videćemo šta će biti. Rekao sam da je moja želja da ostanem u Zvezdi i to nije sporno uopšte, počeo je Radonjića potom je pričao io sledećoj sezoni u regionalnoj košarci:\nTreinadores Dejan Radonjic e Nebojsa Covic\nCrvena Zvezda x Mega-Kosarkaska Liga Srbije Temporada 2021-2022\n– Hvala im na sjajnoj podršci čitave sezone, trudili smo se svakog dana damo sve od sebe, da svi budu zadovoljni. Jako nam je drago da su zadovoljni i nadamo se da će tako biti iu narednom periodu, zaključio je Dejan Radonjić.


Mladi bankari o nehumanim uslovima u Goldman Saksu: "Zlostavljanje od 100 sati nedeljno"\nNedostatak sna, više od 100 časova rada nedeljno, tretman od strane starijih bankara, mentalni i fizički stres, neke su od zamerki mladih bankara na uslove rada u velikoj američkoj investicionoj banci Goldman Saks.\nDruštvenim mrežama kruže rezultati internog istraživanja u američkoj investicionoj banci, koje je sprovedeno među mladim analitičarima kompanije.\nMladi bankari, koji posao obavljaju manje od godinu dana, tvrde da se suočavaju sa “nehumanim” uslovima rada, prenosi Gardijan.\nŽale se na radne nedelje od 100 časova i “zlostavljanje” od strane kolega, što je, kažu, ozbiljno uticalo na njihovo mentalno zdravlje.\nU istraživanju su rekli da su u proseku radili 95 sati nedeljno, sredinom februara i 105, i mole da im se radno vreme smanji na 80 časova u nedelji.\nIstakli su da spavaju samo pet sati noću, nakon što oko tri sata ujutro odu u krevet.\nKao u seriji “Industrija”\nPrezentacija istraživanja na 11 stranica sadrži i citate u kojima mladi bankari opisuju kancelarijsko okruženje koje podseća na scene iz nedavne serije HBO “Industrija”, koja prikazuje živote osoblja u londonskoj filijali američke banke.\n“U jednom trenutku nisam jeo, tuširao se ili se bavio bilo čim drugim osim što sam radio od jutra do iza ponoći”, naveo je jedan analitičar.\n“Nedostatak sna, tretman od strane starijih bankara, mentalni i fizički stres… Prošao sam hraniteljstvo i ovo je sigurno gore”, rekao je drugi anonimni saradnik u istraživanju.\nGardijan navodi da se iz sadržaja istraživanja vidi da se najmanje jedan sektor Goldman Saksa i dalje bori sa previše časova rada i stresom na poslu, što je postalo jasno kada se 2015. godine ubio 22-godišnji analitičar.\nPayoneer odabrao Mastercard za ponudu digitalnih rešenja MSP\n12/01/2022 | 21:40\nAustralijski novinar ČUO da će Đoković sutra biti DEPORTOVAN


Naslovna » Zelena Planeta » U Evropi povećana snaga novih solarnih elektrana za 28 odsto\nAmerički mediji su saopštili kako je snaga novoinstaliranih solarnih elektrana u 2017. godine u Evropi dostigla 8,6 GW, što ujedno znači povećanje za čak 28 odsto u odnosu na 2016. godinu.\nOd tog iznosa, čak 6 GW otpada na zemlje Evropske unije, gde je novoinstalirana snaga u odnosu na 2016. godinu povećana za 6 odsto. Do najvećeg povećanja snage solarnih elektrana u Evropi je došlo u Turskoj, gde je ona iznosila čak 1,79 GW, a zatim sledi Nemačka sa 1,75 GW. S druge strane, u nekim je zemljama zbog ukidanja podsticajnih mera, na primer u Velikoj Britaniji, novoinstalirana snaga solarnih elektrana u 2017. godini bila srazmerno mala.\nIpak, to bi se uskoro moglo promeniti jer je za 2018. godinu predviđeno napuštanje najnižih uvoznih cena fotonaponskih modula koje je Evropska komisija propisala u septembru 2017. godine. Tako bi od 2018. godine najniže uvozne cene fotonaponske opreme trebale iznositi 0,18 EUR/W za multikristalne FN ćelije i 0,3 EUR/W za module od takvih ćelija te 0,21 EUR/W za monokristalne FN ćelije i 0,35 EUR/W ta takve module. Izvor: energetskiportal.rs\nTeme evropa evropska unija nemačka obnovljivi uizvori energije snaga solarna energija solarne elektrane Turska velika britanija


Posao u digital marketing agenciji | Obuke i kursevi\nAko naučiš Google marketing – poznata srpska digital marketing agencija ima posao za tebe\nNaš klijent, jedna od najpoznatijih srpskih digital marketing agencija, trenutno ima otvorenu poziciju za posao “Google Analysts-Google marketing saradnik”. Da saznaš sve o ovoj kompaniji i datoj poziciji pozovi 060 66 48 967 ili 011 4092 613.\nNaš zadatak, kao agencije za obrazovanje je da im stručnom (ciljanom) obukom obezbedimo traženi kadar. Zato od 22. februara 2021. organizujemo intezivnu specijalističku obuku, u trajanju od 8 radnih dana, za posao Google internet marketing saradnika. Da dobiješ sve potrebne informacije o datoj poziciji, modelu zapošljavanja, finansijskim detaljima i uslovima, pozovi 060 66 48 967 ili 011 4092 613.\nRad u najpoznatijem alatu za merenje uspešnosti reklamiranja (Google Analytics) - kliknite ovde\nIzvori dolaska posetioca na sajt\nPored završene obuke za internet marketing potrebno je da imaš:\nSolidno poznavanje engleskog jezika (nivo B1)\nSvi polaznici nakon obuke biće pozvani na intervju u digital marketing agenciju. Finalnu selekciju i odabir najboljih kandidata za posao Google Analyst, obavljaju zaposleni iz marketing agencije. Za informacije o ulaznom intervjuu i procesu selekcije, pozovi na 060 66 48 967 ili 011 4092 613.\n*Agencija “Obuke i kursevi” obavlja samo obuku kadrova dok će sam odabir kandidata biti izvršen, nakon obavljenog intervjua, od strane stručnjaka za ljudske resurse digital marketing agencije.\nModel kofinansiranja obuke – Snosiš samo 1/2 troškova\nPuna cena intenzivne obuke za internet marketing saradnika iznosi 15.200 dinara.\nKofinansirajućim programom obuke, cena obuke je za vas značajno umanjena – škola Obuke i kursevi i srpska digital marketing agencija pokriva 50% vrednosti obuke, dok vi plaćate ostalih 50%. Sve što treba da uradite, da bi ostvarili učešće u programu kofinasiranja jeste da se prijavite do 12.02.2021. i da rezervišete svoje mesto uplatom iznosa od 7.600 dinara dolaskom u školu “Obuke i kursevi” u naredna 2 dana, od datuma prijave. Tada će se obaviti i testiranje znanja engleskog jezika.


VULIN: NARODNA KUHINJA U BUJANOVCU DRUGA PO VELIČINI U SRBIJI - JUGPRESS\nPredsednik Vlade je došao da se uveri u to kako Crveni krst radi, kako radi narodna kuhinja, rekao je danas u Bujanovcu minister rada Aleksnadar Vulin I dodao da je “ovo druga po veličini narodna kuhinja na teritoriji Republike Srbije, ona ima 1200 korisnika, samo je Novi Pazar ima nešto više od 1300 korisnika”.\n“Sprovodeći naloge vlade i naloge premijera, mi smo obezbedili hranu i sredstva za funkcionisanje ove narodne kuhinje do kraja godine. Predsednik je sada imao priliku da se uveri kako ovi ljudi dobro rade, kako puno rade, kako se korisnici ne dele ni po veri ni po naciji. Ovde je svako kome postoji potreba i ko ima pravo dobija odgovarajuću zaštitu, dobija obrok i to je nešto za šta mi nikad nećemo dozvoliti da se izgubi. Ovi ljudi koji ovde rade neće ostati bez svojih ličnih dohodaka i to smo obezbedili i ljudi kojima je pomoć potrebna neće ostati bez svog parčeta hleba”, obećao je Vulin.\nProblema može da bude ukoliko u narednim budžetima lokalne samouprave ne bude predviđeno funkcionisanje Crvenog krsta, smatra on ali i dodaje da je „siguran” da će biti predviđeno.\nČak I da ne bude predviđeno, Vlada Republike Srbije će to platiti, rekao je Vulin.


Zlatna medalja Novosadskog sajma za vršački Vinofest\nBack TURIZAM TURISTIČKE ORGANIZACIJE Zlatna medalja Novosadskog sajma za vršački Vinofest\nponedeljak, 03 oktobar 2016 19:31\nTuristička organizacija Vršac dobitnik je velike zlatne medalje za manifestaciju Vinofest na 49. Međunarodnom sajmu turizma na Novosadskom sajmu održanom od 29.09.do 01.10.2016. godine, na kome je predstavljena turistička ponuda Srbije, zemlje partnera Crne Gore, Slovenije, Hrvatske, Republike Srpske i Grčke.\nJulkica Mitrašinović, član gradskog veća za turizam i Tatjana Palkovač, direktor Turističke organizacije Vršac, primili su ovo prestižno priznanje za manifestaciju festival vina “Vinofest”. Nagrađeni iz Vršca su i porodična vinarija Selecta, vlasnika Nikole Stojšina, za visok nivo razvoja vinskog turizma, dečje odmaralište Crveni Krst, za visok kvalitet usluga rekreacije i smeštaja dece i Etno Kuća Dinar, vlasnika Dejana Zonaia, za visok stepen kvaliteta i usluge.\nOtvarajući ovu manifestaciju ministar trgovine, turizma i telekomunikacija Rasim Ljajić je primetio da Međunarodni sajam turizma na Novosadskom sajmu iz godine u godinu postavlja sve više standarde, približavajući se tako Beogradskom sajmu koji je postao respektabilna međunarodna turistička manifestacija u ovom delu Evrope, a ovaj novosadski je na dobrom putu da vrati reputaciju koju je ranije imao.\nTuristička organizacija Vojvodine uz podršku Pokrajinske vlade, priredila je jedinstven događaj u Srbiji - Defile vinskih vitezova, članiva Saveza vinskih i viteških redova Srbije i gostiju iz Mađarske, Slovenije i Rumunije, i organizovala konferenciju za medije. Na manifestaciji Vitezovi vina, učešće je uzeo i Nikola Cuculj, iz Vršca, Vitez vina, veliki majstor Banatskog vinskog reda Sveti Teodor, koji je nesebično pomogao da ova manifestacija, iako prva ovakvog tipa na Novosadskom sajmu, bude izuzetno masovna i isto toliko dobro propraćena u medijima. Spektakuilarnim nastupom vitezovi vina su na ovom događaju pokazali koliko su vina iz svih vojvođanskih regija brend i primat u privlačenju turista.


Zašto električni automobili ne smiju da budu bešumni\nFoto: N.N. | Zašto električni automobili ne smiju da budu bešumni\nN.N. 01.03.2018 12:19\nSva vozila na električni i hibridni pogon koja se prodaju u SAD moraće od 2020. da budu opremljena spoljjnim zvučnicima koji će emitovati određeni zvučni signal pri malim brzinama, kako bi se pješaci upozorili na njihov nailazak.\nPored toga što ne zagađuju vazduh u okolini u kojoj se kreću, vozila na električni pogon blagotvorno djeluju i na čulo sluha, s obzirom da su veoma tiha, a pri malim brzinama praktično su bešumna.\nIako značajno doprinose smanjenju zagađenja bukom u velikim gradovima, elektroautomobili sa druge strane predstavljaju i potencijalnu opasnost po pješake, koji ih ne čuju, naročito kada se kreću brzinama do 30-ak km/h.\nOvaj nedostatak prepoznat je kao problem nekoliko godina ranije, kada su najprije hibridni, a zatim i električni automobili počeli da se pojavljuju na ulicama u sve većem broju.\nAmeričke vlasti stoga su propisale da od septembra 2020. sva vozila koja za pogon koriste elektromotor (bilo da su hibridna ili čisto električna), moraju da do brzine od 30 km/h emituju jasan, konstantan i dovoljno jak zvuk kojim će pješake, bicikliste i slijepe osobe upozoriti da na svoj nailazak.\nBrzina od 30 km/h uzeta je kao granična jer poslije toga čak i električni automobili počinju svojim kretanjem (zvuk usljed kotrljanja točkova, strujanja vazduha...) da generišu dovoljno buke da ih pješaci mogu čuti.\nJedan od veoma zastupljenih proizvođača električnih automobila na tržištu, japanski Nissan, sugerisao je da je dovoljno da se ovaj zvuk emituje samo do brzine od 20 km/h, ali američka Nacionalna agencija za bezbjednost saobraćaja (NHTSA) nije usvojila ovaj prijedlog.\nIako je riječ prije svega o bezbjednosnom problemu, kojim su potencijalno ugroženi ljudski životi, i ovog puta se vodilo računa o materijalnim troškovima.\nKao jedan od argumenata za uvođenje novog propisa navedeno je da će instaliranje zvučnika proizvođače automobila na godišnjem nivou u SAD koštati oko 40 miliona dolara, dok su benefiti smanjenja saobraćajnih nezgoda i troškova liječenja povrijeđenih procjenjeni na čak 250-320 miliona dolara.\nNHTSA je takođe procijenila da su šanse da pješak bude povrijeđen od strane električnog ili hibridnog vozila trenutno za 19% veće nego da mu povrede nanese automobil sa motorom sa unutrašnjim sagorijevanjem.\nelektrični automobil zvuk pješaci\nMislio da je lako voziti po ovalnoj stazi pa se prevario\nNovi udes automobila od milion evra\nBanjalučanin napravio svoj "Ferrari"\n"Fićo" zvijezda izložbe u njujorškom Muzeju moderne umjetnosti\nFordov patent: Pojasevi koji griju


Do 30. aprila odgođena primjena Pravilnika o uslovima za izdavanje licence i kvalifikovane kartice vozača | Privredna Komora Republike Srpske – Привредна комора Републике Српске – Chamber of Commerce and Industry of Republic Srpska\nDo 30. aprila odgođena primjena Pravilnika o uslovima za izdavanje licence i kvalifikovane kartice vozača\nBy Vladimir Blagojevic 7. фебруара 2017. Aktuelnosti, Saobraćaj i veze, slide No Comments\nMinistar saobraćaja i veza Republike Srpske Neđo Trninić rekao je danas u Sarajevu da je do 30. aprila odgođena primjena Pravilnika o uslovima za izdavanje licence i kvalifikovane kartice vozača.\nTrninić je nakon sastanka sa ministrom transporta i komunikacija BiH Ismirom Juskom istakao da je odgoda primjene ovog pravilnika istekla 31. decembra prošle godine, ali da će biti formirana radna grupa koja će raditi na njegovoj izmjeni.\n„Dogovorili smo da 30. aprila, kada se sastanemo, ne tražimo ponovo odgodu pravilnika, već da radna grupa pripremi njegovu izmjenu i prilagodi ga vozačima, kako bi bez problema mogli da dobiju licencu“, naveo je Trninić i dodao da će tome doprinijeti i donošenje zakona o međuentitetskom i međudržavnom transportu.\nOn je naglasio da je na sastanku konstatovano da je potrebno da se uspostavi informativni sistem između Banjaluke i Sarajeva, kako vozači iz Banjaluke ne bi morali da dolaze u Sarajevo po licencu, već da je, kada je izda Ministarstvo transporta i komunikacija, preuzmu u Ministarstvu saobraćaja i veza Srpske.\nPrema njegovim riječima, najveći problem je što u Pravilniku jedan dio regulative nije po Ustavu i zakonu i što „zadire u obrazovanje“.\nOn je pojasnio da u Republici Srpskoj postoji škola za vozače u kojoj stiču zvanje „KV vozača“, a Pravilnikom je predviđeno da im je nakon toga potrebna dodatna edukacija u Širokom Brijegu.\n„Bilo gdje da je planirana ta dodatna edukacija, to nije uredu i ukazali smo na taj problem, a radna grupa će imati zadatak da ga i riješi“, kaže Trninić.\nMinistar saobraćaja i veza Republike Srpske istakao je da je na današnjem sastanku sa Juskom razgovarao i o infrastrukturnim projektima, kao i o izgradnji puta između Beograda i Sarajeva, o čemu je razgovarano i na sastanku predstavnika Savjeta ministara BiH i resornih ministara iz Srbije.\nOn je dodao da Republika Srpska podržava taj projekat i naglasio da su entiteti nadležni za infrastrukturne projekte, te da se o takvim temama ne može pričati bez entitetskih predstavnika.\nTrninić je rekao da Jusko u vezi sa tim nije imamo nikakvu rezervu i da će, ako dođe do realizacije takvih planova, biti uključeno i Ministarstvo saobraćaja i veza Republike Srpske.\nOn je naveo da je danas razgovarano i o mostu u Gradišci i mostu u Bratuncu, kao i o digitalizaciji i nedavno usvojenoj Strategiji transporta na nivou BiH.\nTrninić je istakao da mu je žao što današnjem sastanku nije prisutvovao resorni ministar iz Federacije BiH /FBiH/ jer je jedan od zaključaka sastanka predsjednika Vlade Republike Srpske Željke Cvijanović i premijera FBiH Fadila Novalića da bude formirana zajednička komisija koja bi razgovarala o infrastrukturnim projektima.


Apel /Pomozimo šestogodišnjoj Hani Pašanbegović da pobijedi rak / Radio Sarajevo\n05. 04. 2021. u 10:23:00 Radiosarajevo.ba\nUdruženje Pomozi.ba pokrenulo je apel za liječenje za malenu Hanu Pašanbegović koja sa svojih šest godina, peti put vodi borbu sa karcinomom i opet treba našu pomoć.\nNedugo poslije te operacije, bolest ponovo napada Hanu.\nU januaru 2021. ljekari saopštavaju porodici da je Hanin organizam čisti da se bolest povukla. Međutim, dva mjeseca nakon toga, u martu 2021. bolest se po peti put vraća.\nPozivom na broj 17006 sa bilo kojeg telefonskog operatera u BiH možete donirati 2 KM, a donacije su moguće i klikom na opciju DONIRAJ ODMAH na web stranici www.pomoziba.org ili uplatama putem Paypala i naših standardnih računa.\nTagovi: apel za pomoć humanitarna akcija rak liječenje operacija bolest kemoterapija tumor Hana Pašanbegović pomoć


RTS :: Tužilaštvo Mehanizma se protivi žalbi Srbije u slučaju "radikali"\nHronika Tužilaštvo Mehanizma se protivi žalbi Srbije u slučaju "radikali"\nčetvrtak, 18. jul 2019, 11:47 -> 15:54\nSrbija je pre desetak dana podnela žalbu na odluku sudije Mehanizma za krivične sudove u Hagu - da se članovima Srpske radikalne stranke Vjerici Radeti i Petru Jojiću, optuženima za nepoštovanje suda, sudi u Hagu a ne u Srbji, a prijatelj tužilaštva se usprotivo žalbi, tvrdeći da ona mora da bude odbijena.\nU obrazloženju svog odgovora na žalbu Srbije koji je objavio Mehanizam, prijatelj tužilaštva navodi da apelaciono veće Mehanizma još nije donelo odluku da li će uopšte prihvatiti da razmatra žalbu Srbije, ali da prijatelj tužilaštva svoj odgovor na žalbu ipak podnosi za slučaj da Apelaciono veće dozvoli Srbji pravo žalbe.\n"Žalba Srbije treba da bude odbijena. Srbija nije uspela da pokaže da odluka sudije sadrži neku konkretnu grešku u primeni prava ili da je tako nepravićna ili nerazumna da predstavlja zloupotrebu njegove diskrecije", navodi se pored ostalog u odgovoru prijatelja tužilaštva.\nOn tvrdi da je odluka sudije pravična i razumna i da obuhvata potpuno validno izvršavanje njegove diskrecije, dok za podneske Srbije kaže da su već bili razmatrani.\nNovu odluku da se Radeti i Jojiću sudi u Hagu, nakon ponovnog odlučivanja, doneo je 13. maja novi sudija u ovom predmetu Liu Dačun, čime je poništio raniju odluku da se ovaj predmet ustupi na suđenje Srbiji.\nIstom odlukom je naložio da se oni uhapse i izručenje Hagu.\nOn smatra da su ključni svedoci u ovom predmetu izjavili da neće svedočiti ukoliko suđenje bude bilo u Srbiji zbog "zabrinutosti za svoju bezbednosti i bezbednost svojih porodica".\nAkaju Savet Bezbednosti nije produžio mandat u Mehanizmu, a na njegovo mesto u decembru je imenovan sudija Liu Daćun.


Ako se ovo dobro odradi, stranica “o nama” može da pomogne trgovcu, kako da poveća prodaju, tako i da se uspostavi lični kontakt sa kupcima, pa i širim auditorijumom. Taj kontakt predstavlja neprocenjivu pomoći trgovcima u cilju zadržavanja postojećih i pridobijanja novih kupaca.\nKod e-commerce biznisa u nastajanju, kada niko ne zna za vas, izuzetno je bitno da doprete do budućih kupaca na pravi način. Čest pristup “važno je da mi radimo i stvaramo, a kupci će sami doći” nije dobar način za započinjanje novog e-commerce biznisa, i vrlo verovatno je osuđen na propast. Nemojte čekati da kupci sami dodju jer se to neće desiti, ili se makar neće desiti tako brzo (efekat SEO optimizacije zahteva vreme).\nKako pojedini trgovci izbegavaju plaćenu reklamu, tako pojedini previše zavise od iste (pod reklamom mislimo na svaki oblik plaćene reklame koja je dostupna online na internetu). Većina e-commerce trgovaca kojima se reklame pokažu kao uspešna strategija ulažu sve svoje resurse u to. Takva strategija se može činiti kao profitabilna, ali dugoročno im se može osvetiti, jer “držanje svih jaja u jednoj korpi” je uvek rizična strategija.\nVišestruke su koristi investiranja sredstava u SEO optimizaciju ili korišćenja online pijaca poput Amazon, Ebay (a postoje i domaće “verzije”) i sl putem kojih manji trgovci mogu da prodaju svoju robu. Ulaganje u različite kanale će vam otvoriti mnoge druge mogućnosti i poboljšati vaše poslovanje kvalitativno i kvantitativno.


Ludnica u Rusiji: Spartak odbranio drugo mesto, CSKA bez Evrope - Telesport.rs\nLudnica u Rusiji: Spartak odbranio drugo mesto, CSKA bez Evrope\nNikolićeva Lokomotiva na bod do kvalifikacija za Ligu šampiona.\nŠampion je bio poznat nekoliko kola ranije, Zenit je tačku na sezonu 2020/2021 stavio ubedljivom pobedom nad fenjerašem Tambovom, nezaustavljivi Džjuba sa četiri pogotka prestigao je kolegu iz špica, Sardara Azmuna, na čelu listre strelaca, ali je borba za preostale pozicije koje vode u takmičenja pod okriljem UEFA donela dramu.\nMalo je falilo da Spartak neočekivano ispusti drugu poziciju. Blickrig Ahmata i dva pogotka Iljina podgrejali su nadu navijačima Lokomotive, ali je Spartak zaigrao agresivnije nakon hladnog tuša. Promes smanjuje u 54. minutu, a zatim Mozes u smiraj utakmice postiže gol vredan kvalifikacija za Ligu šampiona.\nPriliku za iznenađenje čekala je Lokomotiva našeg Marka Nikolića koja je u samom finišu s dva igrača više uspela da slomi Ural, ali to nije bilo dovoljno da se ponovi prošlogodišnji plasman te će ekipu srpskog stručnjaka od leta čekati učešće u Ligi Evrope.\nKockao se Rubin u Kazanju s izlaskom u Evropu, dozvolio Volgogradu da povede a zatim u nadoknadi vremena pogotkom Despotovića sa bele tačke uspeo da sačuva četvrtu poziciju koja vodi u kvalifikacije za Ligu konferencija a goste pošalje u niži rang. S Rubinom u novoformirano takmičenje ide ekipa Sočija koja je remizirala bez golova na gostovanju Himkiju.\nNakon 20 godina CSKA ostaje bez Evrope. Armejci su sezonu okončali porazom u gradskom derbiju te ih na leto očekuje rekonstrukcija tima.\nOstaje još da se završi duel Ufe i Arsenala iz Tule koji je počeo sa zakašnjenjem.\nRusija, 30. kolo:\nTambov – Zenit 1:5 (Klimov 45+1 – Džjuba 11, 55, 72, 74, Vasiev 90+4ag)\nAhmat – Spartak 2:2 (Iljin 20, 31 – Promes 54, Mozes 83)\nLokomotiva – Ural 1:0 (Ribčinski 89)\nRubin – Volgograd 1:1 (Despotović 90+3pen – Flamarion 79pen)\nHimki – Soči 0:0\nDinamo – CSKA 3:2 (Grulev 65, 72, Zakarijan 89 – Tiknižjan 18, Ejuke 79)\nRostov – Krasnodar 1:3 (Gazinski 50ag – Olson 45+4, Vanderson 60, Pantaleao 90+7)


► Đorđević: Novi zakon o pravima boraca treba da omogući pre svega tačan\nĐorđević je rekao da "ova država želi da daje i više za borce zato što su oni stali ispred države kada je bilo najpotrebnije", kao i da su u izradi zakona učestvovala i sva udruženja i savezi koji su hteli.\n"Do sada nije bilo registrovano ko je bio učesnik bilo kog rata. Nemamo tačan broj koliko ima onih u statusu boraca, ratnih vojnih invalida i civilnih invalida. Ne možemo da tvrdimo da damo nove privilegije kada ne znamo koliko ih ima", kazao je Đorđević.\nOn je rekao da predlog zakona o kome se raspravlja treba da donese uspostavljanje registra takvih lica, da i svaka lokalna samouprava zna koliko lica iz koje kategorije koje kategorije ima na svojoj teritoriji, i da se u skladu sa tim brojem omoguće privilegije.\nĐorđević je rekao da će svako kome se takvo pravo utvrdi dobiti, po prvi put legitimaciju, tako da neće biti moguće zloupotrebe.\nU Domu za stare "Doživeti stotu" u Zemunu, u kome je kod dela zaposlenih i korisnika potvrđen koronavirus, u najkraćem roku biće zaposlen novi kadar, izjavio je danas Ministar za rad,...


Meta: Neprihvatljivo odlaganje lokalnih izbora na Kosovu - Kosovo Online\n8. Septembar 2021. • 08:50\nIzvor: Demokratija za razvoj\nPolitički analitičar Alen Meta u izjavi za Kosovo onlajn ocenjuje da bi eventualno odlaganje lokalnih izbora na Kosovu, bila neprihvatljiva odluka, imajući u vidu da su nedavni parlamentarni izbori održani u složenijoj epidemiološkoj situaciji.\nOn ukazuje da političke partije pomno prate istraživanja njihovog rejtinga, pa promena ovih parametara prema njegovom mišljenju, može biti jedan od razloga za prolongiranje izbornog procesa.\n“Približavajući se izbornom procesu, sve političke stranke počinju svoja merenja i proračune, koji često ne odgovaraju njihovim željama. Pokušaji odlaganja sa obrazloženjem pandemije su nelogični, s obzirom na to da smo pre sedam meseci bili u istoj situaciji i da su održani vanredni izbori za Skupštinu Kosova. S obzirom na to da već postoje različiti priručnici međunarodnih organizacija o sprovođenju izbora tokom pandemije, Kosovo bi trebalo da sledi ove dobre primere i poštuje sve mere zaštite građana tokom izbornog procesa”, kaže Meta.\nPredsednik kosovske skupštine Gljauk Konjufca je podržao pojedine opozicione partije koji su za to da se skrati predizborna kampanja, poručivši da je saglasan sa tim “razumnim predlogom”. Osim toga, Konjufca je izjavio da bi čak, lokalne izbore zakazane za 17. oktobar možda trebalo odložiti.\nMeđutim, Meta smatra da institucionalni lideri ne bi trebalo da na ovaj način ispituju puls javnosti, kojim istovremeno stvaraju konfuziju među građanima Kosova.\n“Sada kada se približavamo predizbornom periodu, iz raznih političkih stranaka kruže glasine za skraćivanje ili odlaganje lokalnih izbora. Institucionalne izjave sa nedostatkom kompetencija mogu stvoriti zabunu među građanima zemlje. Kao takav, poziv ili zahtev za odlaganje lokalnih izbora je neprihvatljiv”, ističe Meta.\nOn sugeriše da je u Ustavu Kosova jasno definisan Zakon o lokalnim izborima, kojih se kosovski institucionalni predstavnici, bez dileme trebaju pridržavati.\n“Lokalni izbori u Republici Kosovo regulisani su Zakonom o lokalnim izborima, koji u članu 4. tačka 2. jasno kaže da se lokalni izbori održavaju svake 4. godine, a najkasnije 30. dana po isteku postojećeg mandata. Zakon ni pod kojim uslovima ne predviđa odlaganje lokalnih izbora, ali je jasno postavio rok da se izbori ne mogu odlagati duže od 30. dana nakon isteka postojećeg mandata. Takođe, Ustav Republike Kosovo ni u jednom članu ne predviđa da se lokalni izbori mogu odložiti, čak ni u vanrednom stanju. Iako Zakon o vanrednom stanju na Kosovu ne predviđa odlaganje izbora, zaključujem da se lokalni izbori na Kosovu moraju održati u skladu sa Ustavom Republike Kosovo i Zakonom o lokalnim izborima”, zaključuje Meta.\nAlen Meta Kosovo izbori\nDPK protiv Konjufcinog predloga da se lokalni izbori odlože\nDemokratska partija Kosova izjasnila se protiv predloga predsednika Skupštine Gljauka Konjufce da se lokalni izbori zakazani za 17. oktobar odlože, prenosi Reporteri.\nCIK: Danas žrebanje za redosled na glasačkim listićima\nBivši Obamin savetnik pomaže Samoopredeljenju i na lokalnim izborima


Opština Stari grad: Besplatni novogodišnji paketići - Dan u Beogradu\nNaslovna » Izlasci » Akcije » Opština Stari grad: Besplatni novogodišnji paketići\nAh Neša 3. decembar 2021. Akcije, Obrati pažnju! Postavite komentar\nPrijava se vrši u Uslužnom centru Gradske opštine Stari grad (ulaz iz Nušićeve ulice), svakog radnog dana od 8.00 do 18.00.\nMogućnost prijave imaju svi roditelji ili staratelji sa prebivalištem na teritoriji opštine Stari grad, koji poseduju karticu „Stari grad misli na tebe“, kao i roditelji dece koja pohađaju osnovnu školu ili predškolsku ustanovu na teritoriji opštine.\nDeca uzrasta od 15 godina imaju pravo prijave, samo ukoliko su učenici osnovne škole.\nPrilikom prijave, neophodno je dostaviti zdravstvenu ili đačku knjižicu deteta na uvid.\nKarticu „Stari grad misli na tebe“ roditelji koji to do sada nisu učinili, mogu izvaditi neposredno pre prijavljivanja u Uslužnom centru. Više informacija o kartici i programu možete pronaći na sledećem linku.\nO tačnoj lokaciji i terminu za svečanu dodelu paketića, prijavljeni roditelji će biti pravovremeno obavešteni. (danubeogradu.rs)\nTagoviakcije bg svaštara deca izlasci jesen u beogradu nova godina nova godina 2022 novogodišnji paketići obrati pažnju opština stari grad porodica stari grad zima u beogradu\nPrethodni Kreativni centar: Novogodišnji knjigopаketići s popustom i do 60%\nSledeći Sahrane i kremacije u Beogradu, 4. i 5. decembar 2021.


“Kukavičje jaje” za Dveri\nDatum kreiranja četvrtak, 13 septembar 2018 05:15\nDveri u Valjevu bi vrlo brzo mogle da dobiju “kukavičje jaje” na mestu poverenika ovog Pokreta jer je za sada poznati kandidat istaknuta članica SNS-a. Problem je nastao što se veći deo članstva ne slaže sa ovim predlogom.\nPotureni I dogovoreni kandidati za razne funkcije nisu novina poslednjih godina, a Vamediji se obratio jedan broj članova Pokreta Dveri sa konstatacijom da im se nameće poverenik iz redova SNS-a, sa čime se oni ne slažu. Kako navodi izvor Vamedie, uskoro će u Pokretu u Valjevu biti imenovan poverenik, a umesto nekog iz njihovih redova u Valjevu, vrlo lako se može dogoditi da im za poverenika po preporuci jednog poznatog Valjevca, koji je od nedavno blizak političkom vrhu Dveri, bude postavljena istaknuta članica Srpske napredne stranke.\nPreletanja iz partije u partiju nisu takodje ništa novo I to je u Valjevu vidjeno desetinu puta, ali kako saznajemo medju članovima Dveri takav prelazak nije dobro rešenje za njihov Pokret s obzirom da se radi o osobi koja se već eksponirala na raznim mestima koje je dobila od naprednjačkog vrha u Valjevu.\nJedan broj članova navodi I da se ova informacija u velikoj meri krije od većine članstva jer postoji pretpostavka da se članstvo ne bi složilo. S obzirom da su u toku pregovori o prevodjenju pitanje koje se može postaviti je da li se ovde radi o podvali Dverima I klasičnom “kukavičjem jajetu” u trenutku ozbiljne kritike koju Dveri I lider Boško Obradović upućuju na račun vlasti u Srbiji.


Umanjuje dejstvo tableta\nLepi & Zdravi 17.09.2017. - 19:41h Autor: express.hr\nDoktor Poja Jamšidi sa Univerziteta Kornel priseća se slučaja trudnice koja je tokom trudnoće dobila antibiotik za lečenje bakterijske infekcije - tuberkuloze, ali uprkos terapiji, bakterija se vratila. Lekari su bili u šoku, sve dok nakon nekoliko meseci nisu shvatili da je problem u dodatku kantariona, koji je žena konstantno uzimala.\n"Kantarion je sprečio da antibiotik obavi svoj posao, u osnovi je preterano metabolizovao antibiotik, pa oni naposletku nisu bili u dovoljnoj dozi. Biljni dodatak je nesrećna žena uzimala za lečenje depresije", objasnio je dr Jamšidi.\nAmerički Nacionalni institut za zdravlje je 2000. godine objavio istraživanje koje je pokazalo kako kantarion može da zaustavi delovanje važnih farmaceutskih lekova, ubrzavajući njihovu razgradnju u telu. Rezultati su podstakli FDA da upozori lekare na delovanje ovog biljnog leka, ali to nije uticalo na percepciju ljudi ili pad prodaje kantariona.\nkantarionkantarionovo uljedodatak ishranizdravljelekoviopasno


Vesimpex: Šta kada nastupi IT krah | PC Press\nKrah data centra može da predstavlja i krah kompanije, ako nisu na vreme alocirani resursi za disaster recovery sajt koji će trenutno preuzeti ulogu glavnog data centra. Vesimpex predlaže razne mobilne varijante koje se prilagođavaju potrebama: nano data centar, micro data centar i data centar u kontejneru.\nZa reputaciju svake kompanije i njen kontinuitet poslovanja najvažnija je neprekidnost poslovnih procesa koji se sve više baziraju na informacionim sistemima i pouzdanom radu data centra. “Neće valjda” i “daće Bog”, samo su neke od omiljenih uzrečica u Srbiji koje se najčešće koriste prilikom odluke o investiranju u IT infrastukturu, sve do trenutka dok ne dođe do incidenta i neželjenog prekida u radu data centra i dok se ne osete finansijske posledice, koje ugrožavaju rad kompanije.\nRizici po funkcionisanje i bezbednost kritičnih podataka u brojni, počevši od požara, prirodnih nepogoda (poplave, zemljotresi, elektromagnetna zračenja…), raznih zloupotreba, nepoštovanja procedura, ljudske greške, više sile, virusa…\nKoliko god investirali u primarni data centar, uvek postoji određeni rizik da dođe do downtime-a, ali je najgori scenario katastrofalni događaj koji na lokaciji može uništiti kompletnu IT infrastruktutru i kritične podatke, a samim tim i kompanijsko poslovanje. Kao najpouzdanije rešenje nameće se izgradnja sekundarnog data centra – Disaser Recovery-ja na lokaciji koja će biti dovoljno udaljena da, u slučaju najgoreg scenarija, bude izolovana od potencijalnog rizika.\nŠta je Disaster Recovery sajt?\nKao što mu i sam naziv kaže, Disaster Recovery Site predstavlja rezervnu lokaciju za oporavak IT sistema u slučaju prekida rada primarnog DC. Data centri se često koriste za backup na udaljenoj lokaciji. Zaštita i čuvanje podataka na udaljenoj lokaciji primenjuje se radi dodatne sigurnosti. To znači da podatke iz jednog data centra možete paralelno snimati i čuvati u drugom, udaljenom data centru.\nJedna od ključnih prednosti takvog data centra je mogućnost Disaster Recovery-ja – procedure koja se odnosi na obnavljanje (vraćanje u pogon) podataka ili infrastrukture kritične za funkcionisanje kompanije nakon havarija ili nepogoda. Uz odgovarajuće projektovane data centre, disaster recovery je jednostavniji i pouzdaniji. Primarni server ima svoju alternativu, podaci se paralelno upisuju i čuvaju na dva različita mesta i u slučaju nedostupnosti primarnog servera, rezervni odmah preuzima ulogu.\nU ovom tekstu govorićemo od DRS rešenjima sa aspekta fizičke IT infrastrukture i potrebnom nivou opremanja lokacije kako bi stvorili uslove za bezbedan i pouzdan rad opreme. Izgradnja Disaster Recovery sajta (sekundarnog DC) uglavnom ne zahteva obim opreme i nivo opremanja kao primarnoj lokaciji, ali ako obuhvata kritične podatke, pružaće dodatnu sigurnost. Samim tim je zgodno da rešenja fizičke IT infrastrukture DRS-a budu kompaktna, nezavisna od lokacije/mobilna, modularna a sa druge strane treba da osiguraju neophodan nivo pouzdanosti i zaštite.\nU zavisnosti od potrebnog nivoa fizičke zaštite, potrebno je odabrati i odgovarajuće rešenje a zahvaljujući RITTAL rešenjima IT infrastrukture, u portfoliju kompanije Vesimpex postoji spektar takvih rešenja koja mogu ispuniti bilo koji zahtev i potrebu po pitanju kapaciteta.\nNano Data Centar\nUkoliko objekat ispunjava standarde po pitanju fizičke bezbednosti opreme od spoljašnjih rizika, ograničen pristup objektu i prostoriji, čak i kad ne postoje uslovi za namensku prostoriju, osnovno rešenje je u Nano data centru.\nNano data centar predstavlja rack za smeštaj IT opreme koji se može opremiti prema potrebama sa svom kompletnom infrastrukturom za pouzdan rad koja se inače nalazi u klasičnom DC, u vidu UPS napajanja, distribucije napajanja, klimatizacije, protivpožarne zaštite, monitoringa, upravljanja…\nBitno je napomenuti da je NDC zatvoren sistem, bez uticaja na okolni prostor, i da pruža zaštitu od spoljašnje vlage, prašine i neovlašćenog pristupa. Sistem klimatizacije reguliše temperaturu samo unutar rack ormana, a u zavisnosti od odabranog rešenja, rashladni kapacitet može biti u opsegu od 1 kW do 55 kW po jednom rack-u. Još jedna prednost ovakvog rešenja je što se unutrašnjost rack-a može štiti od požara pomoću PP jedinice 1U visine, koja u sebi sadrži sistem rane dojave i automatskog gašenja požara.\nNDC rešenje je mobilno i vrlo lako se može preseliti na novu lokaciju ili proširiti svoje kapacitete, prostorne i infrastrukturne, u slučaju potrebe.\nUkoliko je poslovni prostor firme neodgovarajući za izgradnju prostorije data centra/server sale, a neophodan je visok nivo fizičke zaštite IT opreme i podataka, kao jednu od alternativa Vesimpex preporučuje sigurnosni IT sef, Micro Data Centar odnosno MDC.\nIsto kao i kod Nano Data Centra, MDC predstavlja opremljen rack sa svim infrastrukturnim sistemima koje zahteva pouzdan rad IT opreme uz dodatnu fizičku zaštitu u vidu sefa koji se montira oko rack ormana. Sef pruža zaštitu od požara, neovlašćenog pristupa, eksplozija, padajućih krhotina, prskajuće vode, vandalizma, provale…\nGlavna odlika Micro Data centra je da pruža visoku zaštitu od svih spoljašnjih rizika ali pre svega od požara, i to – tokom trajanja požara preko 30 minuta, unutar MDC-a maksimalni porast temperature je manji od 50°C a relativne vlažnosti vazduha manje od 85%. Bitno je i napomenuti da su ovi podaci dobijeni sistemskim testom tj. testiranjem celokupnog sistema a ne samo pojedinačnih komponenti i panela. Ukoliko za nekoliko rack-ova treba postići ovakav stepen zaštite, na raspolaganju je drugačije rešenje koje zahteva veće investicije.\nDodatne prednosti rešenja su to što je mobilno, modularno i proširivo, što se kompletan data centar sa pratećom infrastrukturom može nalaziti unutar jednog rack-a (sefa), i što pruža neophodan nivo fizičke zaštite i nema uticaja na okruženje.\nJoš jedno od “ključ u ruke” rešenja, koje se može primeniti za izgradnju Disaster Recovery lokacije, jesu data centri u kontejneru. Ukoliko su potrebe za prostorom i rack pozicijama veće a ne postoji objekat u koji bi se DRS smestio, idealno rešenje je data centar u kontejneru. Kontejner takođe predstavlja data centar koji je opremljen kao i klasičan, s velikom razlikom što je mobilan i može se postaviti na lokaciju bez građevinske dozvole. Neophodan uslov na lokaciji koji je potrebno obezbediti su temelj, napajanje i konekcija a nakon toga kontejnerski data centar se veoma lako i brzo implementira.\nKontejner pruža zaštitu od požara i namenjen je za smeštaj kako u zatvorenom tako i na otvorenom prostoru. Prednost za klijenta je što može odabrati potrebne kapacitete prostora, napajanja i klimatizacije počevši od 20 kW u redundansi, a na lokaciju dobija čitav data centar u veoma kratkom roku. Ako su potrebni veći kapaciteti, kontejneri mogu biti namenski realizovani kao kontejneri samo za IT opremu ili za UPS ili DEA napajanje.\nTagovi: data centar, Data recovery site, Disaster Recovery, Nano data centar, rešenje, Vesimpex\n← Vrednost kriptovaluta na dan 26.9.2018.\nFujifilm izbacio analogni i hibridni Instax Square fotoaparat →


pink.rs | "Policija i tužilaštvo su omanuli u slučaju Koraća, nisu upotrebljena sva sredstva koja mogu da dovedu do dokaza! Predsednik je reagovao kao roditelj"\n"Policija i tužilaštvo su omanuli u slučaju Koraća, nisu upotrebljena sva sredstva koja mogu da dovedu do dokaza! Predsednik je reagovao kao roditelj"\nProtiv Filipa Koraća (39), jednog od najtraženijih ljudi u Srbiji, pre dva dana obustavljena je istraga, ukinuto rešenje o određivanju pritvora i povučena poternica.\nOvim povodom reagovao je i predsednik Srbije Aleksandar Vučić koji je izjavio da ga brine činjenica da je tužilaštvo obustavilo istragu protiv Filipa Koraća za ubistvo, navodeći da svi znaju da je reč o jednom od najopasnijih ljudi u zemlji.\nPredsednik Vučić ističe da je, i lično i kao predsednik, "kivan i zabrinut zbog te vrste licemerja, laži i pokvarenjaštva u društvu u kom "svi sve znaju", a teret odluka ide na njegova pleća".\nMarketinški stručnjak Nebojša Krstić gostujući u Novom jutru TV Pink predsednikovu reakciju ocenjuje kao roditeljsku, jer kako kaže, predsednik je na ovu vest upravo reagovao kao roditelj.\n- Meni je ova reakcija više bila kao roditeljska, a ne kao reakcija predsednika. On je zabrinut zbog činjenice da neki mafijaši, kriminalci umešani u teška krivčna dela tek tako se puštaju, jer nisu ni optužnice pisane kako valja, niti su sudske odluke valjane – ocenio je Krstić, ističući da se “tiho i i ispod žita puštaju na slobodu mafijaši koji ugrožavaju život više dece”, a to po oceni Krstića prolazi bez odjeka.\n- Nada se da je predsendikova reakcija i najava promena u toj sferi koja podrazumeva sud i tužilaštvo – dodao je Krstić.\nBorivoje Pajović, adovkat, kaže da je diskutabilno kako je moguće da insitucije nisu uradile ono što je njihov posao, i da je to pitanje koje je predsednik upravo postavio.\n- Oštrica je uperena protiv tužilaštva. Predsednik se pita kako je moguće da istraga postoji više od godinu dana, a da nisu pronađena i iskorišćena sva sredstva. Mislim da su i policija i tužilaštvo žestoko omanuli, jer nisu iscrpeli sva sredstva da se dođe do dokaza, a prošlo je više od godinu dana – smatra Pajović, istučići da je predsednik svojom izjavom o slučaju Koraća “oštricu uputio ka tužilaštvu”.\n- Predsednik se i pita šta je nakon svega sa svedokom saradnikom, da li je sa njim postignut sporazum. Čudim se kao adovkat, da tužilaštvo to nije iskorisitilo, ukolio nema drugih dokaza. Mislim da su i policija i tužilaštvo žestoko omanuli, jer se nisu služili svim instrumentima u istrazi – dodaje Pajović.\nBoža Spasić, bivši operativac Državne bezbednosti, objašnjava da je predesdnik Vučić svojom izjavom hteo da upozori javnost koliko je zapravo Korać, koji je deo Škaljarskog klana, opasan.\n- Predsednik se obratio javnosti komentarišući da se od velikih mafijaša, poput Filipa Koraća, dižu ruke, i da oni izlaze na ulice – rekao je Spasić.\nOn ukazuje da se crvena potrenica, koja je bila raspisana za Koraćem, uklonjena i da se to, po Spasiću, gotovo ne dešava i nije praksa.\n- Radi se o profilu koji je tempirana bomba za ovo društvo. Tužilaštvo je u početku bilo sigurno da ima dokaze protiv Koraća, međutim ispostavilo se da naše tužilaštvo ništa nije naučilo od Italije, od koje se trudi da uči. Predsednik Vučić je dobro procenio kada je pitao koje su okolnosti nastupile da se obustavi istraga protiv Koraća i da se povlači crvena potraga – dodaoje Spasić.\n- Koje su to okolnosti nasutpile od procesa otvaranja poternice, da se istraga obustavi i povuče crvena poternica. Tužilaštvo nije moglo ništa da sazna, jer ništa nije radilo. Šta to vuče naše tužilaštvo za tako nešto. Crvena poternica znači da je lice opasno i da ne sme da se hapsi čak bez specijalnih jedinica – dodao je Spasić.\nPredrag Rajić iz Centra za društvenu stabilnost kaže da je borba i inisistiranjem na nezavisnom sudstvu dobra, ali je ocenio i da je važno da se to isto sudstvo i komentariše, jer ukoliko toga nema, objašnjava Rajić, to bi značilo da nema nikakve kontrole.\n- Ovo su posledice sistemskog problema, koje je naročito nastalo nakon petog okobra u borbi za nezavisno sudstvo. Sudstvo treba da bude nezavisno, to nije sporno,ali sa druge strane treba imati u vidu i činjenicu da je važno da se to isto sudstvo komentariše – dodao je Rajić.\nDa podsetimo, istraga protiv Koraća započeta je prošle godine u januaru. Od tada, pa narednih sedam meseci, u javnosti se samo spekulisalo za šta se Korać konkretno sumnjiči. Konačno, tek 31. jula, skoro sedam meseci od kako je istraga započeta, obelodanjeno je da se on tereti za navodno podstrekavanje na ubistvo Blaža Đurovića, oktobra 2018. godine na Voždovcu.\nInače, Koraćevo ime se u javnosti često dovodilo u vezu sa likvidacijama ljudi iz kriminalnog miljea u Srbiji, Crnoj Gori, pa čak i u Nemačkoj i Holandiji.\nU medijima je 2016. pominjan i kao organizator nereda na tribinama FK Partizan. Za Koraća se govorili da je u MUP evidentiran zbog navodnih nanošenja teških telesnihpovreda, falsifikovanja novca, krađe, reketiranja, ilegalnog pokušaja prelaskagranice, trgovine drogom.\nNikada nije osuđivan za ta dela, a jedino zbog čega je hapšen i zadržan na ispitivanju u Zvorniku, bilo je zbog ubistva Čede Đokića, ali je ubrzo pušten na slobodu.\nNEĆEMO DOZVOLITI UBIJANJE NAŠE DECE! Predsednik Vučić HRABRO I ŽESTOKO reagovao na propuste tužilaštva i sudova zbog kojih se oslobađaju ubice! (VIDEO\nHLADNJAČA SMRTI PROŠLA I KROZ SRBIJU?! Kamion u kojem je bilo 39 leševa prešao pola Evrope! (FOTO+VIDEO)\nTUGA na SAHRANI RAJE I MAJKE DRAGICE! KOMŠIJE kažu da su umrli bedno kako su i živeli! (FOTO+VIDEO)\nTUŽILAŠTVO OČEKUJE IZRUČENJE HARADINAJA: Odluka suda u Francuskoj je legalna!\nTužilaštvo saslušalo 34 svedoka u SLUČAJU PANDA\nZORANU MARJANOVIĆU produžen pritvor!


Radio TV Stara Pazova - CSR Stara Pazova dobio sredstva po konkursu AP Vojvodine\nCSR Stara Pazova dobio sredstva po konkursu AP Vojvodine\nU Novom Sadu je 11.04.2018. godine Pokrajinski sekretar za socijalnu politiku, demografiju i ravnopravnost polova Predrag Vuletić uručio ugovore u vrednosti od 65 miliona dinara namenjenih za unapređenje socijalne zaštite na teritoriji AP Vojvodine\nSredstva su dodeljena na osnovu konkursa pokrajinskog sekretarijata kojim su se finansirale, mere, aktivnosti i programi u oblasti socijalne zaštite u 2018.godini, a na kojem su pravo učešća imale ustanove socijalne zaštite kao i udruženja građana. Pokrajinski sekretar Predrag Vuletić je istakao da je današnjom dodelom ugovora ispunjeno obećanje dato krajem prošle godine da će se ulagati u socijalnu zaštitu. „Do ove godine nije bilo ovoliko sredstava izdvajano za unapređenje sistema socijalne zaštite na teritoriji Autonomne pokrajine Vojvodine“ istakao je Predrag Vuletić. Pokrajinski sekretar je podsetio da je 54 miliona namenjeno ustanovama socijalne zaštite za investiciona ulaganja i za programske aktivnosti koje realizuju sa korisnicima. „Važan partner u unapređenju sistema socijalne zaštite su i udruženja građana kao nosioci aktivnosti u lokalnim sredinama, pa je udruženjima dodeljeno ukupno 11 miliona dinara“\nPokrajinski sekretar Predrag Vuletić je naglasio da ovo nije kraj ulaganjima, jer do kraja meseca se sprema novi konkur i to u oblasti boračko-invalidske zaštite i populacione politike. Osim pokrajinskog sekretara potpisivanju ugovora je prisustvovao i podsekretar pokrajinskog sekretarijata Palimir Tot.\nPotpisivanju ugovora prisustvovala je direktorka Centra za socijalni rad opštine Stara Pazova Rada Žugić. Centar za socijalni rad opštine Stara Pazova je jedan od pet Centara koji su dobili sredstva na konkursu. Od ukupno tri projekta koje je predložio Centar za socijalni rad opštine Stara Pazova, za finansiranje je prihvaćen projekat usmeren ka prevenciji i zaštiti od nasilja u porodici – „Imam pravo na zaštitu“. Projekat će biti finansiran u celosti, a za realizaciju predviđenih projektih aktivnosti biće obezbeđeno ukupno 1.400.000,00 dinara. Ovo je da podsetimo nastavak projektnih aktivnosti koje su predhodne godine finansirane od strane Pokrajinskog sekretarijata za socijalnu politiku, demografiju i ravnopravnost polova.


"Ti što su im PUNE RUKE BAKŠIŠA OD PO 500 EVRA nisu platili porez ni kupili respiratore!": Neda Ukraden surovo o kolegama - PRess Serbia | PR PRess team\nNeda Ukraden pre nekoliko meseci u medijima je otvoreno izjavljivala da smatra da je pevačima potrebna pomoć, budući da su zbog pandemije korona virusa sprečeni da rade.\nOvo je izazvalo oprečne reakcije njenih kolega, a pevačica se sada osvrnula na te komentare.\n– Moram da kažem, pre svega, da sam, kao i većina naših ljudi, zadivljena hrabrošću i požrtvovanim radom naših lekara, sestara, medicinskih tehničara i celog tima. Ali samo glup i zao čovek nije video, razumeo da đavo zvani kovid nužno vodi do ukidanja svakog posla koji je vezan za javno izvođenje, publiku, direktne kontakte, umetnost, film, sport. I dok o sportistima i pozorištima brinu njihovi klubovi, organizacije, upravnici, ministarstva, država – o našoj muzičkoj estradnoj branši, slobodnim umetnicima, nema ko da brine – ni udruženja, ni ministarstvo kulture, ekonomije, rada – počela je Neda Ukraden za “Kurir Stars”, pa nastavila:\n– Nama je praktično već mesecima ukinuto, odnosno suspendovano, pravo na rad. To što neki klubovi i neki pevači tu i tamo rade više potvrđuje nego opovrgava činjenicu da to nije jedino izvođenje muzike koje ne ugrožava javno zdravlje. No, nisam iznenađena reakcijama i zaletanjem mnogih kolega, jer ovde nikad nisu znali jedinstveno da artikulišu svoje stavove i kao retko gde na svoju štetu su nesložni, heterogeni, skromnog obrazovanja, a sujetni! Nekolicina je i izuzetno bogata, i kroz njih narod gleda na sve druge, normalne muzičare, skromne i porodične ljude. Nisam primetila da su ti što su im pune ruke bakšiša od po 500 evra platili porez ovoj državi, ni velikodušno kupovali respiratore i lekove. U svakom slučaju, neka se lepo odmore, naspavaju i uživaju svi oni što su srećni što zbog pandemije ne rade!\nTagoviestrada kolege Neda Ukraden pevacica


СТУДЕНТСКИ ПРОТЕСУ У ЦЕНТРУ БЕОГРАДА – ГСПРС Независност\nСТУДЕНТСКИ ПРОТЕСУ У ЦЕНТРУ БЕОГРАДА\nНасловна/Новости/Актуелно/СТУДЕНТСКИ ПРОТЕСУ У ЦЕНТРУ БЕОГРАДА\nBEOGRAD – Nekoliko stotina beogradskih studenata protestovalo je danas u centru grada tražeći lakše uslove za upis naredne godine studija, kao i to da školarine ne premašuju visinu tri minimalne mesečne zarade u Srbiji.\nStudenti predvođeni akademcima sa Filološkog fakulteta protest su počeli oko 12.30, a zbog šetnje centralnim gradskim ulicama saobraćaj je za vreme prolaska kolone studenata bio blokiran u ulicama Kralja Milana, Kneza Miloša i Nemanjinoj.\nStudente je primio pomoćnik ministra prosvete i nauke Srbije Slobodan Jauković, ali kako je agenciji Beta rekao jedan od članova Plenuma studenata, na razgovoru „nije pokazano interesovanje, ni razumevanje za stvarno razmatranje studenstkih zahteva”.\n„Taj razgovor je bio čisto vređanje inteligencijie, bez suštinske želje da se naši problemi reše”, kazao je član Plenuma studenata, koji nije želeo da se predstavi.\nOn je napomenuo da je pomoćnik ministra Jauković najavio da će odgovore na studentaske zahteve dobiti studentska skupština SKONUS, ali nije precizirao kada.\n„Razmotrićemo dalje korake, ovo nije kraj i protesti će se sigurno ponavljati”, kazao je predstavnik studenata.\nJedan od studentskih zahteva je i početak razgovora o besplatnom studiranju. Studenti traže i da se ukine rangiranje prilikom upisa naredne godine studija i da jedini uslov za prelazak na budžetsko finansiranje bude 48 bodova prikupljenih tokom školske godine.\nAkademci traže i da se vrati „apsolvenstski status”, koji je ukinut za studente koji uče prema novim planovima usklađenim sa Bolonjskom deklaracijom.


O transplataciji organa u Leskovcu - juGmedia\nLESKOVAC – U organizaciji Srpskog lekarskog društva i Službe nefrologije Opšte bolnice Leskovac juče je u Narodnom pozorištu u Leskovcu održana Nefrološka sekcija, na kojoj je glavna tema bila transplantacija organa.\n„Opšta bolnica Leskovac se nalazi u mreži donorskih centara u Srbiji i ima veoma dobru saradnju sa klinikama za nefrologiju Kliničkog centra Srbije i Kliničkog centra Niš i sa Transplantacionim centrom VMA. Evidentirano je preko 20 transplantiranih pacijenata u regionu koji pokrivamo, a pripreme za operaciju se skoro u potpunosti obavljaju u našoj službi„, rekao je direktor leskovačke Opšte bolnice Nebojša Dimitrijević.\nSkupu je prisustvovao veliki broj eminentnih stručnjaka iz oblasti nefrologije iz čitave Srbije.\nSERIJAL: Kako je medijska komisija u Nišu podelila 60 miliona dinara\n17.09.2016. u 17:21\nCrnotravac na sceni.Stajling je dobar za ovu priliku.\nTemida na Mališani sa posebnim potrebama dobili 100 paketića


Francuska: Zaštititi džamije od stranih utjecaja\nNaslovnica NAJNOVIJE Svijet Francuska: Zaštititi džamije od stranih utjecaja\nFrancuska – Fondacija, kojoj bi zadatak bio briga o radu džamija, finansirala bi se naknadama iz sektora halal hrane.\nMuslimansko vijeće Francuske želi osnovati jedinstvenu fondaciju koja će služiti za finansiranje izgradnji te rada svih džamija u zemlji, kako bi te vjerske objekte sačuvali od “radikalnih donatora”, prenosi agencija Anadolija.\nŠef Muslimanskog vijeća Francuske Anouar Kbibech predložio je danas da se fondacija finansira naknadama iz sektora halal hrane.\nFrancuska, koja je domovina najveće muslimanske zajednice u Evropi, sekularna je država koja zabranjuje upotrebu državnog novca za izgradnju bogomolja.\nFrancuski premijer Manuel Valls u nedjelju je, nakon više napada u toj zemlji, rekao da želi “stati u kraj” finansiranju džamija iz inostranstva.\nFrancuski premijer Manuel Valls rekao je da je otvoren za privremenu zabranu stranog finansiranja izgradnje džamija, nakon niza napada u Francuskoj za koje su odgovornost preuzeli sljedbenici grupe Islamska država Irak i Levant.\nValls je u intervjuu dnevniku Le Mond, par dana nakon napada pripadnika ISIL-a na svećenika pred oltarom u crkvi koji je probudio strahove od vjerskih tenzija u sekularnoj Francuskoj, rekao da njegova zemlja mora da uspostavi “nove odnose” sa islamom, prenosi Tanjug.\nValls je, također, rekao da bi imame trebalo obučavati u Francuskoj, a ne negdje drugdje.


Podrška irskoj Stranci zelenih porasla na EU izborima - European Western Balkans\nAutor EWB 26. 05. 2019. 26. 05. 2019.\nDABLIN – Podrška irskoj Stranci zelenih porasla je na evropskim i lokalnim izborima i očekuje se da zauzme svoja prva mesta u Evropskom parlamentu posle 20 godina i ostvari najbolje rezultate u oblasnim i gradskim većima, pokazuju ankete.\nZeleni su osvojili tri od 13 mogućih mesta u Evropskom parlamentu i povećali broj glasova na lokalnom nivou na 9 odsto u odnosu na manje od 2 odsto pre pet godina, pokazuju rezultati ankete koju je sprovela agencija RED C za irsku nacionalnu televiziju i tv stanicu TG4.\nJedan od glavnih kandidata Evroskih Zelenih, Bas Ajkhut govorio je o “zelenom talasu” koji se “valja” ka irskoj obali iz Holandije, gde je podrška Zelenoj levici, prema poslednjim anketama, porasla na 10,5 odsto.\nIrskoj ne pripada značajan broj od 751 mandata u Evropskom parlamentu i daće 11 poslanika dok Velika Britanija zvanično ne napusti Uniju. Međutim, smanjena podrška mejnstrim partijama podiže nade među evropskim Zelenim da mogu da povećaju svoj uticaj, navodi Rojters.\nIrskaIzbori za Evropski parlament 2019Zeleni


Ujedinjene nacije: Severna Koreja nastavlja razvoj programa nuklearnog oružja - 06.02.2022, Sputnik Srbija\nUjedinjene nacije: Severna Koreja nastavlja razvoj programa nuklearnog oružja\nSeverna Koreja, u suprotnosti sa rezolucijama Saveta bezbednosti UN, nastavlja da unapređuje svoje programe nuklearnih i balističkih projektila, uključujući i... 06.02.2022, Sputnik Srbija\nEkspertska komisija UN je u rezimeu izveštaja, u koji je uvid imao AP, navela da je došlo do "izrazitog ubrzanja" testiranja i demonstracije novih severnokorejskih projektila kratkog i verovatno srednjeg dometa "koja uključuju i balističke i tehnologije navođenja raketa na čvrsta i tečna goriva"."Nove testirane tehnologije imaju mogućnost da hipersoničnom brzinom nose navođene bojeve glave", upozoravaju eksperti UN i podsećaju da je Severna Koreja već pokazala "povećane sposobnosti za brzo raspoređivanje, široku mobilnost (uključujući i na moru) i poboljšanu otpornost svojih raketnih snaga".Stručnjaci svetske organizacije tvrde da je Severna Koreja "nastavila da traga u inostranstvu za sirovinama, tehnologijom i znanjem za ove programe, uključujući sajber sredstva i zajednička naučna istraživanja", preneo je Tanjug.\nsvet – politika, severna koreja\n© AP Photo / Koji SasaharaRaketa\nSeverna Koreja, u suprotnosti sa rezolucijama Saveta bezbednosti UN, nastavlja da unapređuje svoje programe nuklearnih i balističkih projektila, uključujući i razvoj sposobnosti za proizvodnju nuklearnih fisionih sirovina, upozorili su stručnjaci UN u najnovijem izveštaju.\nEkspertska komisija UN je u rezimeu izveštaja, u koji je uvid imao AP, navela da je došlo do "izrazitog ubrzanja" testiranja i demonstracije novih severnokorejskih projektila kratkog i verovatno srednjeg dometa "koja uključuju i balističke i tehnologije navođenja raketa na čvrsta i tečna goriva".\n"Nove testirane tehnologije imaju mogućnost da hipersoničnom brzinom nose navođene bojeve glave", upozoravaju eksperti UN i podsećaju da je Severna Koreja već pokazala "povećane sposobnosti za brzo raspoređivanje, široku mobilnost (uključujući i na moru) i poboljšanu otpornost svojih raketnih snaga".\nStručnjaci svetske organizacije tvrde da je Severna Koreja "nastavila da traga u inostranstvu za sirovinama, tehnologijom i znanjem za ove programe, uključujući sajber sredstva i zajednička naučna istraživanja", preneo je Tanjug.\nObjavljene slike iz svemira: Severna Koreja testirala projektil za koji tvrdi da može da dosegne SAD\n31 Januar, 08:39


Music PRESS: Evolucija i Slobodan Trifunović-Sančo, 28.oktobar, klub URMUS\nEvolucija i Slobodan Trifunović-Sančo, 28.oktobar, klub URMUS\nTake It Or Leave It Records live promocija održaće se u petak 28.10.2016 u klubu URMUS-a, a svoja najnovija izdanja predstaviće uživo poznati gotik metak bend Evolucija i kantautor Slobodan Trifunović-Sančo.\nBend Evolucija, kojeg predvodi bračni par Marinjes – Ilana i Dragiša osnovan je u Švajcarskoj 2007. godine. Muzički, Evolucija je sazrela u slojevitoj mešavini sympho i gothic metala povezanoj sa uticajem srpskog etno senzibiliteta.\nAlbum pod nazivom „Igra počinje“, je pod producentskom palicom i uz svesrdnu gitarsku podršku Dragana Uroševića – Uroša (Epilog), snimljen u poznatom kragujevačkom studiju Ivana Ilića.\nEvolucija su: Ilana Marinjes-von Arx (vokal), Dragiša Marinjes (bas gitara), Stevan Miletić (solo gitara), Branimir Kojadinović (ritam gitara) i Marko Marković (bubnjevi).\nSlobodan Trifunović – Sančo je do sada je objavio ukupno sedam izdanja, od kojih su četiri na srpskom i tri na engleskom jeziku, a muzički pravci kojima najviše teži su uglavnom u žanru pop-roka, roka, bluza i country-a.\nVećina tekstova je nastala kao deo ličnog i životnog iskustva, a mnoge od pesama su prožete socijalnom i ljubavnom tematikom.


FK Radnički održao prozivku | Lukavački.ba\nNaslovnica slider FK Radnički održao prozivku\nFK Radnički održao prozivku\nFoto: FK Radnički Lukavac\nProtekli vikend u klupskim prostorijama na Stadionu Jošik održana je prozivka FK Radnički Lukavac čime su otpočele pripeme za sezonu u kojoj će plavo-bijeli nastupati u 2.ligi Federacije BiH grupa Sjever.\nNa prozivci se pojavilo 27 igrača, a prisutnima se obratio predsjednik UO Bajro Baćić. Ono što je jasno naznačeno kao prioritet u narednom periodu je svakako povratak u Prvu ligu FBiH, a predsjednik je iskoristio ovu priliku da sve prisutne igrače pozove na zajedništvo u borbi za ostvarenje zacrtanih ciljeva.\nPrvotimcima se obratio i šef stručnog štaba Ibrahim Crnkić koji je u svom obraćanju ponovio cilj kluba te igrače upoznao sa planom priprema za predstojeću sezonu. Osim rada na fizičkoj spremi, u planu je i odigravanje više kontrolnih utakmica.\nZbog stanja u kojem se nalaze tereni stadiona Jošik, određen broj treninga će se održavati na stadionu u Bokavićima.\nU narednom će periodu sa šefom stručnog štaba sarađivati proslavljena imena iz zlatnog doba lukavačkog fudbala, Samir Šabanović kao trener golmana i Elvir Alić kao pomoćni trener.\nTim sa Jošika doživio je mnogo promjena, a svakako da sve navijače i ljubitelje fudbala posebno raduje povratak Redžića, Šubića, Jaranovića, kao i angažovanje provjerenih imena sa područja naše općine poput Mehića, Mehanovića i Murselovića.\nPrethodni članakMladi Lukavčanin potpisao profesionalni ugovor za bh. premijerligašom\nNaredni članakMonografija Sioux Lukavac dostupna online